Minuri/sinhala-corpus-wikipedia huggingface dataset:
බෙන්ට්ලි නිවස ඇගේ පියාගේ ත්යාගයක් විය
ඔහු විවාහ වූ පසු බෙන්-පුවෙල් ඔහුගේ හෘදයායාත්මක මානසික සම්භාවිතාව සහ සිහින විශ්ලේෂණයට ප්රතිකාර කළ අතර, නොසැලකිලිමත් හිසරදය අත්විඳින ලදී
ඔහුගේ බැල්කනියේ පිහිටුවන ලද තාවකාලික නිදන කාමරයක් වෙත ගමන් කරමින් සිටියදී හිසරදය අතුරුදහන් විය
1939 දී බෙන්-පවල් සහ ඕලේ විසින් කෙන්යා කන්ද අසල කෙන්යාවේ නයිරි හි පිහිටි නිවෙසකට මාරු කරනු ලැබීය
බාස්-පවල්ගේ පළමු පුද්ගලික ලේකම් සහ පළමු බාලදක්ෂ පරීක්ෂකවරයෙකු වන එරික් ෂර්බෲක් වෝකර්ගේ හිමිකරු වන පිට්ස්ටන් හෝටලයේ භූමියේ පිහිටා ඇති කුඩා එක්-කාමර කාමරයක් පිහිටා ඇත
වෝකර්ට අයත් ඇරබඩාර් කඳුවැටියෙහි කිලෝමීටර් 17 ක් පමණ දුරින් පිහිටි ටෙරිටොප්ස් හෝටලයද අයත් විය
බැඩෝ පවල් සහ සෙඩ්ල් වැලි නිම්නයේ ජනයා වෙරළබඩ නැරඹීමට පැමිණි අය වෙති
පක්ටූ කොට්ටය Outspan හෝටල් ගොඩනැගිලිවලට ඒකාබද්ධ කොට කුඩා බාලදක්ෂ කෞතුකාගාරයක් ලෙස සේවය කරයි 

වර්ෂ 1941 ජනවාරි 8 වන දින බෙන්-පවල් මියගිය අතර නයිරිහි ශාන්ත පීටර්ස් සුසාන භූමියේ තැන්පත් කරනු ලැබීය
ඔහුගේ උගුර, "ගෙදර යන්න" හෝ "මම ගෙදරට ගියා" යන කේන්ද්රය වන "center" හි කේන්ද්රයක් සහිත රවුම් ඇත
ඔහුගේ බිරිඳ ඔලෙයි 1942 දී නැවත එංගලන්තයට පැමිණියේය
ඇය මිය ගිය විට (1977 දී) ඇයගේ අළු කෙන්යාවට යැවූ අතර ඇයගේ ස්වාමිපුරුෂයාව මැදිහත් විය
කෙන්යානු රජය බෙන්-පවර්ල්ගේ සොහොන ජාතික ස්මාරකය ප්රකාශයට පත් කර ඇත
He is a grateful man

චරිත කතා
ස්වුයිඩ්ඩොයිෂෙ සයිටුං  (ජර්මානු බසින් දකුණු ජර්මානු පුවත්පත යන අරුතැති) යනු, බැවේරියාවෙහි, මියුනික්හී ප්‍රකාශයට පත්කෙරෙන,  ජර්මනියෙහි විශාලතම දිනපතා පුවත්පත වෙයි
ඉතිහාසය
1945 ඔක්තොම්බර් 6 දිනදී, එනම් ජර්මනිය තුල දෙවන ලෝක යුද්ධය අවසන් වී මාස පහකට පසුව, බැවේරියාවෙහි එ
හමුදා පරිපාලනයෙහි වරපතක් ලැබූ පළමුවන පුවත්පත SZ විය
පළමුවන නිකුතුව එදිනම සවස ප්‍රකාශයට පත් කෙරුණු අතර, මයින් කම්ප්ෆ් මුද්‍රණය කිරීමට භාවිතා කෙරුණු මුද්‍රණ යන්ත්‍රයන්ම යළි-සකස්කිරීමෙන් එය මුද්‍රණය කෙරුණු බව සිතනු ලැබෙයි
ට්සෞ () යනුවෙන් හැඳින්වෙන්නේ මධ්‍යම දකුණු තායිවානයේ ස්ව‍දේශික ජන කොට්ඨාසයකි
මොවුන් ඔස්ට්‍රොනේසියානු ජන කොට්ඨාසයක් වේ
මොවුන් චීන සමූහාණ්ඩුවේ පරිපාලන ස්ථිතීන් තුනක් වන නන්ටෞ ප්‍රාන්තය, චියායි ප්‍රාන්තය සහ කාඕහ්සියුං ප්‍රාන්තය තුළ ව්‍යාප්ත වී ඇත
ඇතැම් අවස්ථාවල දී මොවුන් සන් මූන් විලේ තාඕ ජනයා සමග වරදවා හඳුනා‍ ගැනෙයි
2000 වර්ෂයේ දී ට්සෞ ජනගහනය 6,169ක් විය
මෙය තායිවානයේ මුළු ස්වදේශික ජනගහනයෙන් 1.6%ක් පමණ වේ
ඒ අනුව මෙය එරට හත්වන විශාලතම ස්වදේශික ජන වර්ගය වේ
ප්‍රකට ට්සෞවරු
 ‍ෆ්‍රැන්චෙස්කා කාඕ, නිළියක, ගායිකාවක සහ රූපවාහිනී නිවේදිකාවකි
ටෑං ලැන්හුවා (湯蘭花), තායිවාන ගායිකාවක සහ නිළියකි
ඇගේ ස්වදේශික නාමය වන්නේ යුරුනානා දනීව් යන්නයි
ටිබුසුන්ගු 'ඉ වයායානා, ස්වදේශික ජනතා කවුන්සිලයේ නියෝජ්‍ය අමාත්‍යවරයායි
මේවාත් බලන්න

 ට්සෞ භාෂාව
 තායිවාන ආදිවාසීන්

ආශ්‍රේයයන්

තායිවාන ආදිවාසීන්
තායිවානයේ ජන වර්ග
ටෘකු (, මෙය Taroko ලෙස ද රෝමානුකෘත කෙරේ) ජනයා යනුවේන හැඳින්වෙන්නේ ස්වදේශික තායිවාන ජන කොට්ඨාසයකි
තායිවානයේ ටෘකුවරුන් වාසය කරන ප්‍රදේශය තරෝකෝ ලෙස හැඳින්වේ
2004 ජනවාරි 15 සිට විධායක යුවාන්, චීන සමූහාණ්ඩුව විසින් ටෘකු ජනයාව නිල වශයෙන් පිළිගැනීම ලබා දී ඇත
මෙම පිළිගැනීම ලද තායිවානයේ 12වන ආදිවාසී කණ්ඩායම ටෘකු ජනයා වේ
මින් පෙර, ටෘකු සහ සීදික් යන ජන කොට්ඨාස දෙක අතායල් කාණ්ඩයට වර්ග කොට තිබිණි
ටෘකු ජනයා "නාම පරිශෝධන" ව්‍යාපාරයක දී තමන්ට වෙනස්ම තත්ත්වයක් ලබාදෙන ලෙස ඉල්ලා සිටියහ
1914 ටෘකු යුද්ධයේ දී ටෘකුවරුන් ජපනුන්ට එරෙහිව සටන් වැදී ඇත
මේවාත් බලන්න
ටෘකු භාෂාව
මෝනා රුදාඕ
වුෂේ සිද්ධිය

ආශ්‍රේයයන්

තායිවාන ආදිවාසීන්
තායිවානයේ ජන වර්ග
සාරෝආ () හෙවත් හ්ලා'අලුවා () ලෙස හැඳින්වෙන්නේ මධ්‍යම දකුණු තායිවානයේ ස්වදේශික ජන කොට්ඨාසයකි
මොවුහු කාඕහ්සියුංහි ටාඕයුවාන් දිස්ත්‍රික්කයේ පිහිටි ටාඕයුවාන් සහ ගාඕජොං යන ගම්මාන දෙකෙහි ජීවත් වෙති
2014 ජූනි 26 දින හ්ලා'අලුවා යන නාමය ‍යටතේ මෙම ජන කොට්ඨාසය තායිවාන රජයේ නිල පිළිගැනීම ලැබූහ
මේවාත් බලන්න
 සාරෝආ භාෂාව
 තායිවාන ආදිවාසීන්

ආශ්‍රේයයන්

තායිවාන ආදිවාසීන්
තායිවානයේ ජන වර්ග
බසායි යනුවෙන් හැඳින්වෙන්නේ තායිවානයේ ආදිවාසී ජන කොට්ඨාසයකි
ඔවුන්ගේ මුතුන්මිත්තන් බසායි භාෂාව හසුරුවා ඇත
මේවාත් බලන්න
ෆෝර්මෝසානු භාෂා
තායිවාන ආදිවාසීන්

පුරාතන ජනයා
තායිවානයේ ඉතිහාසය
තායිවාන ආදිවාසීන්
තායිවානයේ ජන වර්ග
බබුසා () යනුවෙන් හැඳින්වෙන්නේ තායිවාන ආදිවාසී ජන කොට්ඨාසයකි
මොවුහු ප්‍රධාන වශයෙන්ම චංහුවා ප්‍රාන්තය සහ තායිවානයේ මධ්‍ය ද්‍රෝණියේ බටහිර කොටසේ ජීවත් වෙති
මේවාත් බලන්න
බබුසා භාෂාව
මිද්දග් රාජධානිය

තායිවාන ආදිවාසීන්
තායිවානයේ ජන වර්ග
හොආන්යා () යනුවෙන් හැඳින්වෙන්නේ තායිවාන ආදිවාසී ජන කොට්ඨාසයකි
මොවුහු ප්‍රධාන වශයෙන්ම චංහුවා ප්‍රාන්තය, චියායි නගරය, නන්ටෞ ප්‍රාන්තය, සහ තායිනන් නගරය අසල ජීවත් වෙති
මොවුන්ගේ භාෂාව වන හොආන්යා වර්තමානය වන විට නෂ්ට වී ඇත
මේවාත් බලන්න 
‍හොආන්යා භාෂාව
මිද්දග් රාජධානිය

ආශ්‍රේයයන් 

තායිවානයේ ආදිවාසීන්
තායිවානයේ ජන වර්ග
කනකනවු () යනුවෙන් හැඳින්වෙන්නේ මධ්‍යම දකුණු තායිවානයේ වෙසෙන ස්වදේශික ජන කොට්ඨාසයකි
මොවුන් තායිවානයේ කාඕහ්සියුං  නගරයේ නමාසියා දිස්ත්‍රික්කයේ මංගා සහ ටකනුවා යන ගම්මාන දෙකෙහි ජීවත් වේ (සෙයිටෞන් සහ ටෙං 2014)
ඉතිහාසය
2014 ජූනි 26 දින රජය විසින් කනකනවුවරුන් 16වන තායිවාන ස්වදේශික ජන කොට්ඨාසය ලෙස පිළිගැනීම ලබාදෙන ලදී
මේවාත් බලන්න
කනකනවු භාෂාව
තායිවාන ආදිවාසීන්

ආශ්‍රේයයන්

තායිවාන ආදිවාසීන්
තායිවානයේ ජන වර්ග
සයිසියාත් (
"සැබෑ ජනයා") හෙවත් සයිසියාට් යනුවෙන් හැඳින්වෙන්නේ තායිවානයේ ස්වදේශික ජන කොට්ඨාසයකි
2000 වර්ෂයේ දී සයිසියාත්වරුන් සංඛ්‍යාව 5,311ක් විය
මෙය ආසන්න වශයෙන් තායිවානයේ සමස්ත ස්වදේශික ජන ගහනයෙන් 1.3%ක් පමණ වේ
ඒ අනුව ඔවුන් රටේ කුඩාම ආදිවාසී ජන කොට්ඨාසය වේ
සයිසියාත් ජනයා බටහිර තායිවානයේ දිවිගෙවන අතර, හ්සින්චු ප්‍රාන්තය සහ මියාඕලි ප්‍රාන්තවල සීමා අතිපිහිත වන ප්‍රදේශයේ මොවුන් දැකගත හැක
මෙම ජනයා උතුරු ශාඛාව (කඳුකර හ්සින්චු ප්‍රදේශයේ වුෆොං) සහ දකුණු ශාඛාව (මියාඕලි උස්බිම්වල නන්යා සහ ෂිතාන්) ලෙස ප්‍රධාන කාණ්ඩ දෙකකට බෙදෙන අතර, ඔවුනට අනන්‍ය උපභාෂා ද දක්නට ලැබේ
මොවුන්ගේ භාෂාව සයිසියාත් ලෙස හැඳින්වේ
‍නම්
සයිසියාත් යන්න ඇතැම් අවස්ථාවල දී සයිසෙත්, සෙයිසිරාත්, සයිටේ, සයිසියාට්, සයිසියෙට්, සයිසිරාට්, සයිස්‍යෙට්, සයිස්යෙත්, අමුතෞරා, හෝ බෞයොක් ලෙස ද හඳුන්වනු දැකිය හැක
මේවාත් බලන්න
 සයිසියාත් ජනශ්‍රැති කෞතුකාගාරය
 තායිවානයේ ඉතිහාසය
 කොරෝ-පොක්-ගුරු
 පස්-ත'ආයි
 ෂැන්යුඒ

ආශ්‍රේයයන්

බාහිර සබැඳි

 බීබීසී පුවත්
තායිවාන‍යේ සයිසියාත් ආදිවාසීහු පස්-ත’ආයි චාරිත්‍රය ජීවමානව ඉටුකරති

තායිවාන ආදිවාසීන්
තායිවානයේ ජන වර්ග
සමාගම් ශෛලිය හෙවත් සමාගම් සිතුවම් (හින්දියෙන් කම්පනිකලාම්) යන්න භාවිතා වන්නේ ඉන්දියාවේ ඉන්දියානු චිත්‍ර ශිල්පීන් විසින් නිර්මාණය කරන ලද ඉන්දු-යුරෝපියානු දෙමුහුම් සිතුවම් සම්ප්‍රදායයක් හැඳින්වීම සඳහායි
මෙම චිත්‍ර ශිල්පීන් බොහෝ දෙනා 18වන සහ 19වන සියවස්වල බ්‍රිතාන්‍ය නැගෙනිහර ඉන්දීය වෙළඳ සමාගම හෝ අනෙකුත් විදේශ සමාගම්වල යුරෝපීය අනුග්‍රාහකත්වය ලද පුද්ගලයෝ වූහ
මෙම ශෛලිය තුළ රාජ්පුත් සහ මූඝල් චිත්‍රවල දක්නට ලැබෙන සම්ප්‍රදායික ලක්ෂණ සමග පර්යාලෝකය, පරිමාව සහ ප්‍රතික්‍රමය වැනි බටහිර කලා ලක්ෂණ මුහුම් විය
ඉන්දියානු ලඝු චිත්‍ර කලාව සිහිගන්වන මෙම සිතුවම් බොහෝමයක් ප්‍රමාණයෙන් කුඩා නමුත්, ශාක සහ පක්ෂීන්ගේ ස්වභාව ඉතිහාස සිතුවම් සාමාන්‍යයෙන් ජීව ප්‍රමාණයෙන් යුතු වේ
ස්ථාන
මෙහි ප්‍රමුඛ මධ්‍යස්ථාන වූයේ බ්‍රිතාන්‍ය ජනාවාස පැවති කල්කටා, මදුරාසි (චෙන්නායි), දිල්ලි, ලක්නව්, පැට්නා සහ තන්ජාවූර්හි මරාඨ මාලිගය වැනි ස්ථානයි
මෙම සිතුවම්කරණයට පාදක වූ තේමාවන් අතර ආලේඛය සිතුවම්, භූමිදර්ශන සහ දර්ශන, ඉන්දියානු ජනයාගේ දර්ශන සහ නර්තන ශිල්පීන් මෙන්ම උත්සව ආදිය ප්‍රධාන විය
වෙනස් කුල හෝ වෘත්තීන් වැනි තේමා ජනප්‍රිය විය
එහි දී වස්ත්‍රවල ඇති වෙනස්කම් හුවා දක්වන ලදී
අධිරාජ්‍යවාදී චින්තනයෙන් යුත් ඉතිහාසඥයන් අතර මෙම සිතුවම් ජනප්‍රිය විය
ලිපිගොනු හෝ සත්ත්ව මෙන්ම උද්භිද තේමාවන් ද දක්නට ලැබෙන අතර, ශෘංගාරාත්මක ජවනිකා රැගත් සිතුවම් කිහිපයක් ද හමු වේ
ගෘහනිර්මාණ සම්බන්ධයෙන් වන තේමා ද ජනප්‍රිය වූ අතර, අතිශයින් විස්තරාත්මක පූර්වදර්ශී සැලැස්මෙන් යුක්ත ය
මෙහි දී භාවිතා වන ශිල්ප ක්‍රම විවිධත්වයක් පෙන්වයි. ‍ශිල්පීන් බොහෝදෙනකු බටහිර දියසායම් තාක්ෂණය භාවිතා කළ එහි ඇති "විනිවිද පෙනෙන ස්වභාවය, මෘදු වර්ණ සංයෝජනය සහ පුළුල් පින්සල් පහරින් යුත් නිරූපණය" මෙම සිතුවම්වල දක්නට ලැබෙයි
අනුග්‍රාහකයන් සහ ශිල්පීන්

මෙම චිත්‍ර කලාවට අනුග්‍රහ දැක්වූ මහා පරිමාණයේ අනුග්‍රාහකයන් ලෙස ස්කිනර්’ස් හෝර්ස් සහ ස්වාභාව ඉතිහාස සිතුවම් නිසා ප්‍රසිද්ධ වූ කර්නල් ‍ජේම්ස් ස්කිනර් වැදගත් වේ
මොහුගේ මව රාජ්පුත් වංශික කාන්තාවකි
එලිජා ඉම්පේගේ බිරිඳ වූ මේරි ඉම්පේ තුන්සියයකට අධික සිතුවම් ප්‍රමාණයක් නිර්මාණය කරවා ඇත
වෙලිංටන්ගේ පළමු ඩියුක්වරයාගේ සොහොයුරා වූ මැකී වෙ‍ලස්ලි සිතුවම් 2,500කට අධික සංඛ්‍යාවක් නිර්මාණය සඳහා අනුග්‍රහ දැක්වී ය
මීට සමාන නමුත් කුඩා ප්‍රයත්නයන් ඉන්දියාවේ ප්‍රංශ සහ පෘතුගීසි යටත් ප්‍රදේශ මෙන්ම බුරුමය සහ ලංකාව වැනි දකුණු ආසියාවේ වෙනත් ප්‍රදේශයවල ද දැකගත හැකි විය
මේ යුගයේ වැදගත් චිත ශිල්පීන් අතර තෝමස් මෙට්කැල්ෆ්ගේ දිල්ලි බුක් ග්‍රන්ථය සඳහා සිතුවම් නිර්මාණය කළ මෂාර් අලි ඛාන් ප්‍රධාන වේ
මොහු ලඝු සිතවුම් ශීල්පී පරපුරකින් පැවතෙන්නකු වන අතර, ඔහුගේ වංශයේ ප්‍රධානියකු වූ ඝුලාම් අලි ඛාන් ද මීට සමාන අයුරින් විලියම් ෆ්‍රේසර්ගේ ෆ්‍රේසර් ඇල්බමය නිර්මාණයට සම්බන්ධ වී ඇත
එම කෘතිය අනර්ඝ නිර්මාණයක් ලෙස සැලකේ. සිය මාමණ්ඩිය වූ ඝුලාම් මුර්තාසා ඛාන් සේම අවසන් මූඝල් අධිරාජවරුන් සහ ඔවුන්ගේ මාලිගාවල සිතුවම් නිර්මාණය කොට ඇත
මාධ්‍යය

සිතුවම් බොහෝමයක් කඩදාසි මත නිර්මාණය කෙරිණි
ඇතැම් අවස්ථාවල දී, විශේෂයෙන්ම දිල්ලියේ ඇත්දත් මත ද සිතුවම් කෙරිණි
මේවා බොහෝවිට නිර්මාණය කෙරුණේ පත්‍රධාර හෝ ඇල්බම ලෙස ඇතුළත් කිරීමටයි
මුරක්කා හෙවත් ඇල්බමය ඉන්දියානු නිලධාරීන් අතර බෙහෙවින් ස්ථාපිත විය
එසේම ඇතැම් මුස්ලිම් නිදසුන්වල චාරුලේඛන ද ඇතුළත් වේ
18වන සියවසේ දෙවන අර්ධයේ දී මෙම ශෛලිය සංවර්ධනය විය
දහනවවන සියවසේ මුල් කාලය වන විට මෙම සිතුවම් ශෛලිය සැලකිය යුතු මට්ටමකට පැමිණ තිබිණි
බොහෝ ලාභ සිතුවම් පිටපත්කරණය ද සිදු විය
19වන සියවස වන විට, බොහෝ චිත්‍ර ශිල්පීන්ට සිය කෘති නිර්මාණයට අලෙවිසැල් මෙන්ම ඒවා නිර්මාණය සඳහා කලාගාර ද විය
පරිහානිය
ඡායාරූපකරණයේ පැමිණීම මෙම ශෛලියට ප්‍රබල පහරක් වූ නමුත්, 20වන සියවස තෙක්ම එය පැවතිණි
1950දී මියගිය පැට්නාවේ ඊශ්වරී ප්‍රසාද් මෙම සම්ප්‍රදායේ අවසන් වැදගත් ප්‍රවීණයා වන්නට පුළුවන
19වන සියවසේ පසු කාලයේ දී, බ්‍රිතාන්‍යයන් විසින් චිත්‍ර කලා ගුරුකුල කිහිපයක්ම ස්ථාපිත කළ අතර, වඩා බටහිරකරණය වූ ‍ප්‍රභේදයක් එහි දී ඉගැන්විණි
ආශ්‍රේයයන්

වැඩිදුර කියවීමට
Archer, Mildred and William G
, Indian Painting for the British, 1770–1880 (1955)
Archer, Mildred
Company Paintings
Indian Paintings of the British Period
Victoria and Albert Museum, 1992.
Welch, Stuart Cary
Room for Wonder
Indian Court Painting during the British Period, 1760–1880. Exhibition catalogue
American Federation of Arts, 1978.

බාහිර සබැදි
INVA ලිපිය
45 V&A වෙතින් සිතුවම් 
මෙට්‍රොපොලිටන් කෞතුකාගාරයේ ඇති සමාගම් සිතුවම්

බ්‍රිතාන්‍ය නැගෙනහිර ඉන්දීය සමාගම
ඉන්දියානු චිත්‍ර කලා ගුරුකුල
සෙල්ජුක් බදාම රූ යනුවෙන් හැඳින්වෙන්නේ සෙල්ජුක්වරුන්ගේ ප්‍රදේශයන් හමුවූ බදාම රූප විශේෂයකි
ව. 11වන සිට 13වන සියවස දක්වා සෙල්ජුක් අධිරාජ්‍යයේ ස්වර්ණමය යුගයේ දී නිර්මාණය වී ඇත
මෙම රූප සෙල්ජුක් මාලිගාවල ඇතුළත බිත්ති සහ බිතු කැටයම් අලංකාර කිරීමට භාවිතා වූ අතර, බදාම සැරසිලි මගින් බිත්ති ආවරණය කිරීම සිදු විය
මෙම රූ තද පැහැයෙන් වර්ණ ගන්වන ලද අතර, බොහෝ අවස්ථාවල රන් ආලේප කිරීම ද සිදු විය
මෙමගින් රාජකීය රූ නිරූපණය වන අතර, බලයේ අධිකාරීත්වයේ සංකේතයක් ලෙස මේවා සැලකේ.

සෙල්ජුක් ඉස්ලාමික කලාව
සෙල්ජුක්වරුන් යනු මධ්‍ය ආසියානු සංචාරක ගෝත්‍රික සම්භවයක් සහිත තුර්කික රාජවංශයකි
දණ්ඩනකාන්හි සටනින් ඝස්නවිද්වරුන්ව සහ බුයිද් රාජවංශය පරාජය කිරීමෙන් පසුව, ඔවුහු නැගෙනහිර ආසියානු ලෝකයේ නව පාලකයන් බවට පත් වූහ
මෙම වියග්‍රහණයන්ගෙන් පසු, සෙල්ජුක්වරු තමන් අබ්බාසිද් කාලිෆේටයේ සහ සුන්නි ඉස්ලාමයේ නව අනුග්‍රාහකයන් ලෙස ප්‍රකාශ කරන්නට වූහ
සියවසකින් අර්ධයක පමණ කාලයක් තුළ දී, සෙල්ජුක්වරුන් විශාල අධිරාජ්‍යයක් ගොඩනැගීමට සමත්වූ අතර එයට ඉරානය, ඉරාකය සහ ඇනටෝලියාවෙන් වැඩි ප්‍රදේශයක් ඇතුළත් විය
සෙල්ජුක්වරුන් යටතේ ඉරානය සංස්කෘතික අතින් සමෘද්ධිමත්භාවයක් ලැබී ය
ගෘහිනර්මාණ සහ කලා නිර්මාණ බොහෝමයක් මෙම යුගයේ නිර්මාණය වූ අතර, මෙම ප්‍රදේශයේ පසුකාලීන කලාත්මක සංවර්ධනය කෙරෙහි එය බෙහෙවින් ඉවහල් විය
සෙරමික් කලාව සැලකූ විට, යටිඔපය සහිත අලංකාර මෝස්තර නිර්මාණය වූ අතර, දීප්තිමත් මෝස්තර සහ බහුවර්ණ සිතුවම්කරණය එහි දී කැපීපෙනිණි
රිදී සහ රන් ගිල්ලවීම මගින් ලෝහ භාණ්ඩ ද අලංකාර කෙරිණි
සෙල්ජුක්වරු සතුන්, මිනිසුන් සහ ස්ත්‍රීන් නිරූපිත බොහෝ සැරසිලි අංග නිර්මාණය කළහ
මෙලෙස මනුෂ්‍යත්වාරෝපිත රූ මුස්ලිම් සංස්කෘතිය තුළ තවදුරටත් විරළ නොවී ය
එහි දී මස්ජිද වැනි ශුද්ධ වූ ස්ථාන සංකේතාත්මකව නිරූපණය දැඩිව තහනම් විය
නමුත් ලෞකික ස්ථානවල රූප බහුලව දැකගත හැකි විය
සෙල්ජුක් මාලිගා
වර්තමානය වන විට, සෙල්ජුක් මාලිගා නටබුන් බවට පත්ව ඇත
කැනීම් කටයුතු අනුව පෙනීගොස් ඇත්තේ මෙම මාලිගා අතීතයේ පිඟන් ගඩොල් සහ ජ්‍යාමිතික මෝස්තර සහිත බදාම බිතු කැටයම්වලින් අලංකාර කොට තිබූ බවයි. පැරණි ඝස්නවිද් යුගයේ මාලිගයක නටබුන් දක්නට ලැබෙන ලෂ්ගාරි බසාර් නම් ස්ථානයෙන් සෙබලුන් 44 දෙනකු නිරූපිත බහුවර්ණ සිතුවම් හමු විය
මේවා ශ්‍රවණාගාරයක පහළ මහල අලංකාර කිරීමට භාවිතා වී ඇත
මේ රූප සියල්ලේම සමාන රවුම් මුහුණු සහ ආමන්ඩ් හැඩවේ ඇස් දක්නට ලැබේ
සම්ප්‍රදායිකව මෙම ලක්ෂණ මධ්‍ය ආසියාවේ තුර්කිවරුන් හා සම්බන්ධ යැයි විශ්වාස කෙරේ
මෙම බදාම රූ රාජකීය මාලිගාවල මීට සමාන මන්ත්‍රණ ශාලා සහ රාජ සභා අලංකාර කිරීමට භාවිතා වන්නට ඇත
මේවා සෙල්ජුක් සුල්තාන්වරුන්ගේ විශාල මාලිගා හෝ ප්‍රාදේශීය අධිපතීන්ගේ කුඩා මාලිගා සැරසිලි කිරීමට භාවිතාකොට තිබෙනු දැකගත හැක
මෙම බදාම රූ ඇතැම්විට කැටයම්වලට පසුසින් වූ බිත්ති අලංකාර කිරීමට යොදාගත් විශාල ජ්‍යාමිතික හැඩැති සැරසිල්ලක කොටසක් වන්නට පුළුවන
මෙවන් සම්පූර්ණ ස්වරූපයෙන් යුත් බදාම රූ හමුවන ස්ථානයකට නිදසුනක් ලෙස පසුකාලීන 12වන සියවසට අයත් රේයි ප්‍රදේශයෙන් හමුවූ කැටයම් දැක්විය හැත
මෙම රුව මගින් සෙල්ජුක් සුල්තාන් IIවන ටුඝ්රිල් (1194) සිය නිලධාරීන් පිරිවාර සිටිනු දැක්වේ
මීට සමාන නිදසුන් ඇෆ්ගනිස්ථානයේ බාස්ට්, සමර්කාන්ඩ්, සහ උස්බෙකිස්තානය යන ප්‍රදේශවලින් හමුවේ
මේවා රතු, නිල්, කළු වැනි දීප්තිමත් වර්ණවලින් වර්ණ ගන්වා ඇති අතර, රන් ආලේප කොට ඇත
මෙම රූ මාලිගාවල අඳුරු කාමරවල නිර්මාණය කොට තිබීමෙන් පෙනී‍යන්නේ ඒවා හැකිතරම් ප්‍රදර්ශනය නොවන පරිදි තැබීමට අවශ්‍ය වූ බවයි.

ස්වරූපය

බදාම (stucco) යනු මෘදු, සිමෙන්ති වැනි මාධ්‍යයක් වන අතර එට පහුසවෙන් කැටයම්කරණය සහ ඇඹීම සඳහා භාවිතා කළ හැක
එහි ඇති සැහැල්ලුභාවය නිසා පහසුවෙන් බිත්තියේ රැඳවීමට හැකියාව ලැබේ
12වන සියවසට අයත් බොහෝ බදාම රූ නොවෙනස් ස්වරූපයෙන් පවතින්නේ ඒවා හමුවූ කාන්තාරවල ඇති වියළි ස්වභාවය නිසා ඒවා හොඳින් සංරක්ෂණය වී ඇති හෙයිනි
සෙල්ජුක් බදාම රූ නිල් (කුඩු කරගත් ලැපිස් ලැසුලි), රතු (කුඩු කරගත් පද්මරාග) සහ කළු වැනි දීප්තිමත් වර්ණවලින් වර්ණගන්වා ඇති අතර, රන් ආලේප කොට ඇත
මෙම රූ බලයේ සංකේතයක් ලෙස සැලකේ. රාජකීය මාලිගාවල නම් මේවා අධිරාජ්‍යයේ බලය සංකේතවත් කළේ ය
රාජකීය සෙබලුන්, රාජකීය අමාත්‍යවරුන්, රාජ සභීකයන් හෝ අමීර්වරුන් එහි දී නිරූපණය කෙරිණි
සෙබලුන් අසිපත් දරාසිටිනු නිරූපිත ය
ඔවුහු වර්ණවත් දිගු කබා, කලිසම්, ටිරාස් පටි සහ දිගු උස් සපත්තු පැළඳ සිටිති
රාජකීය රූවල නම් කිරුළු නිරූපණය කොට ඇත
නිව් යෝක්හි මෙට්‍රොපොලිටන් කලා කෞතුකාගාරයේ ඇති රූ දෙකක කිරුළු දක්නට ලැබෙන අතර, ඉන් එක් අයෙක් පියාපත් සහිත කිරුළක් පැළඳ සිටියි
මෙය අධිකාරීත්වය හඟවන පුරාතන සංකේතයක් වන අතර එම සංකේතය පළමුවරට 3වන සියවසේ සැසේනියානු කාසිවල දක්නට ලැබේ
සියලු සේලජුක් බදාම රූපවල රවුම් මුහුණු දර්ශීය උසැති ක්මමුල් ඇට සහ ආමන්ඩ් හැඩැති අස්වලින් යුක්ත ය
මෙම ලක්ෂණය තුර්කික සඳ මුහුණු යනුවෙන් හැඳින්වෙන් අතර එය තුර්කි සහ මොංගෝල ජනවර්ගවල දක්නට ලැබෙන ලක්ෂණයකි
මෙම බදාම රූ මගින් සාමාන්‍යයෙන් කිසියම් සිදුවීමක් නිරූපණය කරන අතර, එම රූ සවිකෙරුණු මාලිගා‍වේ අදාළ කුටිවල සිදුවන සැබෑ උත්සව එමගින් නිරූපණය විය හැක
ආශ්‍රේයයන්

උද්ධෘත කෘති

බාහිර සබැඳි

සෙල්ජුක් අධිරාජ්‍යය
ඉස්ලාමික ගෘහනිර්මාණ ශිල්පය
සෙල්ජුක් ගෘහිනර්මාණ ශිල්පය
වාස්තු විද්‍යා ඉතිහාසය
කපරාරුකරණය
පර්සියානු කලාව
කලාබුබු හෙවත් ඇතැම් අවස්ථාවන්හි දී කලා බුබු යුනවෙන් හැඳින්වෙන්නේ ඉන්දුනීසියාවේ උතුරු සුමාත්‍රාහි දකුණු නියාස්හි ජන කොට්ඨාසයේ සෙබලුන් විසින් පළඳිනු ලබන දැඩි වෘත්තාකාර ගෙල ‍පළඳනාවකි
කලාබුබු මගින් රණකාමයේ ජයග්‍රහණය සහ වීරත්වය සංකේතවත් කෙරේ
කලාබුබු මාලයක් පැළඳීමෙන් පළඳින්නා අනතුරුවලින් ආර්කෂා වන බව පැවසේ
කලාබුබු යන්න "හිස් දඩයම්කරුගේ ගෙල පළඳනාව" ලෙස ද ජනප්‍රියත්වයට පත්ව ඇත
ඓතිහාසිකව සතුරු ගෝත්‍රිකයන්ගේ හිස ගසා දැමූ තැනැත්තන්ට පමණක් කලාබුබු පැළඳීමට අවසර හිමි විය
ස්වරූපය සහ නිර්මාණය

කලාබුබු වෘත්තාකාර ස්වරූපයක් ගන්නා අතර, එහි විෂ්කම්භය  සිට  දක්වා අතරමැදි අගයයක් ගනියි
කලාබුබුහි ඝනකම ඒකාකාර නොවන අතර, එහි මධ්‍ය කොටස පුළුල් ය
අනතුරුව දෙපස අන්ත කරා ළඟාවත්ම එය ක්‍රමිකව කුඩා වන්නට පටන් ගනියි
දෙපස කෙටි අන්ත දෙක පිත්තල හෝ කලාතුරකින් රන් යොදා තැනූ මඬලකින් සම්බන්ධ කෙරේ
කලාබුබුහි ඇතුළත රාමුව නිර්මාණය කරනු ලබන්නේ යකඩ හෝ පිත්තල කම්බියක් යොදා ගෙන ය
මෙහි කෙළවර ගැට ගසා ඇත
මෙහි කෙළවර ඇති ගැට ගැසීම ද මඬලක හැඩය ගනියි
මඬලාකාර හැඩය ගත් පොල් කටු කැබලි (ඇතැම් අවස්ථාවල දී කැස්බෑ ලෙලි ද භාවිතා වේ) ඇතුළත පිත්තල කම්බිය වටා සවි කිරීම සිදු වේ
මුදුවේ ඉදිරිපස මැද පෙදෙසේ දී මෙම තැටි වඩා විශාලව කපනු ලබන අතර, කළෙවරෙහි වූ තැටි වඩා කුඩා ය
අනුතරුව මෙම තැටි (මඬලාකාර) කැබලි එකට තද කොට, එයට සම්පූර්ණයෙන්ම සුමුදු පෘෂ්ඨයක් ලැබෙන තෙක් වැලි යොසා ඔප මට්ටම් කරනු ලැබේ
අවසානයේ ඒවා කළු පැහැයෙන් වර්ණ ගැන්වීම සිදු වේ
කලාබුබුහි ඇතුළත පිත්තල රාමුව මගින් නියාස් පුරාණෝක්තිවේදයේ එන මහා රත්රන් සර්පයා සංකේතවත් කෙරේ
සංකේතය

කලාබුබු පළඳනාව ගෝත්‍රික යුධ කටයුතු සහ හිස් දඩයම් (මන්ගයිබිනු) චාරිත්‍රය හා සම්බ්නධ ය
කලාබුබු මගින් පුරුෂ භාවය, යුධ ජයග්‍රහණය, වීරත්වය සහ රණකාමීත්වය සංකේතවත් කෙරේ
ඓතිහාසිකව, රණකාමයේ පරාක්‍රමය ලද පිරිමින් සහ සතුරාගේ හිස ගසා දැමීමට සමත් වූ පුරුෂයන්ට පමණක් කලාබුබු පැළඳීමට අවසර හිමි විය
මෙය පළඳින්නා සාමාන්‍යයෙන් ගම්මානයේ සෙබල වීරයකු ලෙස සලකනු ලැබී ය
උත්සව යුධ නර්තනයේ දී ද කලාබුබු පැළඳීම සිදු වී ඇත
වර්තමානය වන විට, බොහෝ නියාස් මිනිස්සු කලාබුබු මාලය පළඳිති
දකුණු නියාස් රාජ්‍යාධිකාරීත්ව මුද්‍රාවේ ද කලාබුබු සංකේතය නිරූපණය කොට ඇත
ප්‍රභේද
උතුරු නියාස්හි නිෆිටාලි-ටාලි යනුවෙන් හැඳින්වෙන ගෙල පළඳනාව වටිනා ලෝහ යොදා නිර්මාණය කළ කලාබුබු ප්‍රභේදයකි
නිෆිටාලි-ටාලි මාල පැළඳියේ උසස් වංශවල පිරිමින් විසින් ඔවාසා භෝජන සංග්‍රහය වැනි උත්සව අවස්ථාවන් සඳහා සහභාගී වීමට පමණි
දකුණුදිග ප්‍රදේශයේ දක්නට ලැබෙන නිදසුන් මෙන් නොව, හැමවිටම නිෆිටාලි-ටාලි රිදී හෝ රන් වැනි වටිනා ලෝහ යොදා නිමාව සනිටුහන් කෙරිණි
ආශ්‍රේයයන්

උද්ධෘත කෘති

මේවාත් බලන්න

ඔමොසෙබුවා

උත්සව ඇඟලුම්
මාල
දෙන ලද නිෂ්චිත අවස්ථාවකදී ඉල්ලුම කෙරෙහි බලපාන අනෙකුත් සාධක නොවෙනස්ව පවතිද්දි සලකා බලන භාණ්ඩයේ මිල හා එහි ඉල්ලුම් ප්‍රමාණය අතර පවතින ප්‍රතිලෝම සම්බන්ධතාව ඉල්ලුම් නීතිය වේ
යනුවෙන් හැඳින්වෙන්නේ ජපානයේ කියෝතෝවේ කමිග්යෝ-කුහි පිහිටි ෂින්ටෝ ආශ්‍රමයකි
ඉතිහාසය

මෙම ආශ්‍රමය පළමුවෙන් ඉදිරි කරවන ලද්දේ 947දී වංශවතකු, විද්වතකු හා කවියකු වූ සුගවාරා නෝ මිචිසනේගේ කෝපාවිෂ්ඨ ආත්මය සංසිඳුවීම සඳහායි
ෆුජිවාරා වංශයේ ඔහුගේ සතුරන් විසින් දේශපාලන කුමන්ත්‍රණයක් සිදුකොට ඔහුව පිටුවහල් කොට තිබිණි
මුල්කාලීන හෙයියන් යුගයේ දී මෙම ආශ්‍රමය අධිරාජකීය පවුලේ අනුග්‍රහය යටතට පත් විය
965දී, මුරකාමි අධිරාජයා නියෝග කළේ ජපානයේ ආරක්ෂක කමි හට වැදගත් සිදුවීම් වාර්තා කිරීම සඳහා අධිරාජකීය පණිවිඩකරුවන් පිටත් කර හරින ලෙසයි
හෙයිහකු නම් වූ මෙම දූතයන් මුලින් ආශ්‍රම 16ක් වෙත ප්‍රදානය කෙරිණි
එසේම 991දී, ඉචිජෝ අධිරාජයා මුරකමිගේ ලැයිස්තුවට තවත් ආශ්‍රම තුනක් ඇතුළත් කළ අතර, එයට කිතනෝ ආශ්‍රමය ද ඇතුඝත් විය
1871 සිට 1946 දක්වා, කිතනෝ තෙන්මන්-ගූ නිල වශයෙන්  ආශ්‍රමයක් ලෙස නම් කෙරිණි
එහි අර්ථය වන්නේ මෙය රජයේ අනුග්‍රහය ලත් ආශ්‍රම අතර දෙවන ස්ථානයේ පසුවූ බවයි.

තෙන්ජින්

මෙම ආශ්‍රමය පුදකොට ඇත්තේ මිචිසනේ සඳහා ය
986දී මෙම වංශවත් විද්වත් පුද්ගලයාට "තෙන්ජින්" යන පදවි නාමය ලබා දී දේවත්වයට පත්කරන ලදී
මෙම ආශ්‍රමයේ භූමිය මිචිසනේගේ ප්‍රියතම වෘක්ෂය වූ රතු සහ සුදු උමේ හෙවත් ප්ලම් කැකුළු වෘක්ෂයන්ගෙන් පුරවන ලදී
එම වෘක්ෂයන්හි මල් හටගන්නා කාලයේ මෙම ආශ්‍රමය ජනයාගෙන් පිරී යයි
ප්ලම් කැකුළු උත්සවය (梅花祭, බයිකසයි) පැවැත්වෙන්නේ පෙබරවාරි 25 දින ය
මේත් සමගම මාසික වෙළඳපොල ද පැවැත්වේ
ගෙයිකෝ ළඳුන් සහ යාබද කමිෂිචිකෙන් දිස්ත්‍රික්කයෙන් පැමිණෙන ආධුනික මයිකෝ ස්ත්‍රීන් විසින් විවෘත එළිමහන් තේ උත්සවය (野点, නොදතේ) මෙහෙයවනු ලබයි
එහි දී ගේෂාවන් සහ මයිකෝ ස්ත්‍රීන් විසින් අමුත්තන් 3,000 දෙනකුට තේ සහ වගාෂි පිළිගන්වනු ලබයි
වසර 900ක සිට සෑම වර්ෂයකම පාහේ එකම දිනෙක ප්ලම් උත්සවය සමරනු ලබන්නේ මිචිසනේගේ මරණය සිහිපත් කිරීම සඳහායි
එළිමහන් තේ උත්සවයේ ඉතිහාසය 1952 තරම් ඉතිහාසයට දිවෙයි
එම වර්ෂයේ දී මිචිසනේගේ මරණයේ 1,050වන සංවත්සරය සැමරීමට විශාල උත්සවයක් පැවැත්වුණු අතර, එහි දී ටොයොටොමි හිදෙයොෂි ඉදි කළ ආශ්‍රමය විසින් පවත්වනු ලබන ඓතිහාසික කිතනෝ ඔචකයි තේ මංගල්‍යය පාදක කොටගෙන මෙය පැවැත්විණි
කිතනෝ තෙන්මන්ගූ ආශ්‍රමය විභාගවල සාර්ථකත්වය උදෙසා යාඥා කරන සිසුන් අතර ද ජනප්‍රියත්වයක් හිමිව ඇත්තේ මෙහි දේවතාවා ජීවත්ව සිටින කාලයේ ඔහු සාහිත්‍යය සහ දැනුමට ලැදි පුද්ගලයකු වූ නිසායි
සෑම මාසයකම 25වන දින, මෙම ආශ්‍රමය විසින් මැකි වෙළඳපොලක් පවත්වනු ලබයි
එම නගරයේම පිහිටි දේවාලයක් වන තෝ-ජිහි පැවැත්වෙන මීට සමාන උත්සවය අනුසාරයෙන් කියෝතෝ ප්‍රස්තාව පිරුළක් ද නිර්මාණය වී ඇති අතර, ඉන් කියැවෙන්නේ "තෝජි වෙළඳපොලේ හොඳ කාලගුණය කියන්නේ තෙන්ජින් වෙළඳපොලේ වැසි කාලගුණයටයි" යන්නයි
මෙමගින් කියෝතෝවේ අස්ථිර කාලගුණික තත්ත්වය නිරූපණය වේ
මේවාත් බලන්න
 ෂින්ටෝ ආශ්‍රම ලැයිස්තුව
 දෙවිසි ආශ්‍රම
 ජපානයේ ජාතික වස්තූන් ලැයිස්තුව (ආශ්‍රම)
 ජපානයේ ජාතික වස්තූන් ලැයිස්තුව (සිතුවම්)
 ශ්‍රේණිගත ෂින්ටෝ ආශ්‍රම පිළිබඳ නූතන ක්‍රමය
 තුන් මහා තෙන්ජින් ආශ්‍රම

සටහන්

ආශ්‍රේයයන්

 Breen, John and Mark Teeuwen
Shinto in History
Ways of the Kami
Ponsonby-Fane, Richard
Studies in Shinto and Shrines
OCLC 399449
OCLC 194887
Visiting Famous Shrines in Japan
Ponsonby-Fane Memorial Society
බාහිර සබැඳි 

 කිතනෝ තෙන්මන්ගූ නිල වෙබ් අඩවිය  
 කියෝතෝ ෂිම්බුන්
එළිමහන් තේ මංගල්‍යය
947දී නිමකෙරුණු ආගමික ගොඩනැගිලි
947 ආසියාවේ ස්ථාපිත කිරීම්
කියෝතෝවේ ෂින්ටෝ ආශ්‍රම
හෙයියන් යුගය
ජපානයේ ජාතික උරුම
ජපානයේ වැදගත් සංස්කෘතික දේපළ
10වන සියවසේ ජපානයේ ස්ථාපිත කිරීම්
දංගල් (සිංහල
මල්ලවපොර තරගය) යනු 2016 ඉන්දියානු හින්දි-භාෂා චරිතාපදාන ක්‍රීඩා නාට්‍ය චිත්‍රපටයකි
මෙය ලිහිල් වශයෙන්, සිය දියණියන් වන ගීතා ෆෝගත් සහ බාබිතා කුමාරි ලෝක මට්ටමේ මල්ලවපොර ශූරියන් කිරීමට වෙහෙසෙන අවෘත්තීය මල්ලවපොර ශිල්පියකු වන මහාවීර් සිං ෆෝගත්ගේ කථාව ඇසුරින් නිර්මාණය වී ඇත
එය අධ්‍යක්ෂණය කරන ලද්දේ නිතේෂ් තිවාරි විසිනි
වෝල්ට් ඩිස්නි පික්චර්ස්, ආමීර් ඛාන් ප්‍රොඩක්ෂන්ස් සහ යූටීවී මෝෂන් පික්චර්ස්හි නිෂ්පාදනයක් වන මෙහි පියාගේ චරිතය නිරූපණය කරන්නේ ආමීර් ඛාන් විසිනි
මෙම දියණියන් දෙදෙනාම 2010 පොදුරාජ්‍ය මණ්ඩලීය ක්‍රීඩා තරගාවලියේ දී පදක්කම් හිමි කරගත්හ
බාබිතා එහි දී 51 kg බර පන්තියෙන් රිදී පදක්කමක් හිමි කරගත් අතර, 2014 ග්ලාස්ගෝ ක්‍රීඩා තරගාවලියේ දී 55 kg බර පන්තියෙන් රන් පදක්කමක් හිමි කරගත්තා ය
2012දී, ඔලිම්පික් සඳහා සුදුසුකම් ලද ප්‍රථම ඉන්දියානු මල්ලව පොර ශිල්පිනිය බව ගීතා පත්වූවා ය
මහාවීර්ගේ උත්සාහයන් නිසා ඉන්දියානු කාන්තාවන් මල්ලව පොර ක්‍රීඩාව කෙරෙහි යොමු කිරීමට හේතු විය
ෆාතිමා සානා ෂෙයික් සහ සාන්‍යා මල්හෝත්‍රා මෙහි දෙසොහොයුරියන්ගේ වැඩිහිටි විය නිරූපණය කරන අතර, සාක්ෂි තන්වාර් විසින් ඔවුන්ගේ මවගේ චරිතයත්, අපර්ශක්ති ඛුරානා විසින් ඔවුන්ගේ ඥාති සොයුරියගේ චරිතයත් නිරූපණය කරති
චිත්‍රපටයේ සංවර්ධනය කටයුතු ඇරඹුණේ 2013 මුල්කාලයේ තිවාරි පිටපත රචනා කරන්නට යෙදුණු කාලයේයි
මූලික වශයෙන් ඉන්දියාවේ හර්යානා ප්‍රාන්තය පසුබිම් කරගත් මෙහි, ප්‍රධාන ඡායාරූපකරණය 2015 සැප්තැම්බරයේ ඇරඹුණේ අසල්වැසි පන්ජාබයේ ය
සත්‍යජිත් පාණ්ඩේ සිනෙමාරූපක ලෙස කටයුතු කළ අතර, බල්ලු සලූජා මෙහි සංස්කාරක ලෙස කටයුතු කළේ ය
ප්‍රිතම් විසින් චිත්‍රපටයේ සංගීතය සහ ධ්වනිපථය නිමැවූ අතර, පද රචනය සිදුකරන ලද්දේ අමිතාභ් භටාචාර්යා විසිනි
ඉන්දියානු කාන්තා මල්ලව පොර කණ්ඩායමේ පුහුණකරුවකු වන ක්‍රිපා ශංකර් බිෂ්නෝයි මල්ලව පොර ජවනිකා සඳහා ඛාන්ව පුහුණු කළා ය
2016 දෙසැම්බර් 21 උතුරු ඇමරිකානු මංගල දර්ශනයත් සමග, දෙසැම්බර් 23 සිට දංගල් ලොව පුරා මුදාහැරුණේ විචාරකයන්ගෙන් ධනාත්මක ප්‍රතිචාර ලබා ගනිමිනි
මෙම පැසසුම ප්‍රධාන වශයෙන්ම ජීවමාන කථාවක් "සාධාරණ" අයුරින් නිරූපණය සහ ඛාන්ගේ රංගනය වටා කේන්ද්‍රගත විය
මෙය 2017 අප්‍රේල් මස බීජිං ජාත්‍යන්තර චිත්‍රපට උළෙලේ සහ 2017 ජූනි මස දෙවන BRICS චිත්‍රපට උළෙලේ දී තිරගත විය
64වන ජාතික චිත්‍රපට සම්මාන උළෙලේ දී සයිරා වසීම් හොඳම සහාය නිළිය සඳහා වන සම්මානය දිනාගත්තේ ගීතාගේ ළමාවිය නිරූපණය වෙනුවෙනි
62වන ෆිල්ම්ෆෙයාර් සම්මාන උළෙලේ දී මෙය සම්මාන හතරක් හිමි කරගත්තේ ය
එහි දී හොඳම චිත්‍රපටය, හොඳම අධ්‍යක්ෂක, හොඳම නළුවා (ඛාන්) සහ හොඳම ක්‍රියාදාම (ශ්‍යාම්) යන සම්මාන හිමි විය
ආර්ථික වශයෙන් ද එලෙස සාර්ථකත්වයක් හිමි කරගත් මෙය දැනට ඉහළම ආදායම් ලබන ඉන්දියානු චිත්‍රපටයට හිමි වාර්තාව උසුලයි
එසේම පස්වන ඉහළම ආදායම ලබන ඉංග්‍රීසි-නොවන චිත්‍රපටය බවට මෙය පත්වූයේ කට අධික ආදායමක් උපයා ගනිමිනි
ඉන්  කෝටි 1,200කට අධික ආදායමක් හිමිවූයේ චීනයෙනි
එය චීනයේ සර්වකාලීන ඉහළම ආදායම් ලබන චිත්‍රපට 20 අතරට ද අයත් ය
2017 මෙල්බර්න් ඉන්දියානු චිත්‍රපට උළෙලේ දී මෙම චිත්‍රපටය ටෙල්ස්ට්‍රා ජනතා තේරීම සම්මානය ද හිමි කරගත්තේ ය
කථාපුවත 
මහාවීර් සිං ෆෝගත් (ආමීර් ඛාන්) යනු ඉන්දියාවේ හර්යානාවේ බලාලි ගම්මානය මූලික කරගත් හිටපු ආධුනික මල්ලව පොර ශිල්පියකු සහ ජාතික ශූරයෙකි
ඔහුට ඔහුගේ පියා විසින් ක්‍රීඩාව අත්හැරීමට බලකරන ලද්දේ හොඳ රැකියාවක් ලබාගැනීමේ අරමුණිනි
ඉන් අධෛර්යමත් වන ඔහු සිය රට වෙනුවෙන් පදක්කමක් හිමි කරගැනීමට අපොහොසත් වේ
නමුත් ඔහු ශපථ කරන්නේ සිය නූපන් පුත්‍රයා එය සිදුකරනු ඇති බවයි. දියණියන් සිව්දෙනකුම ලැබීමෙන් වික්ෂිප්ත වන ඔහු සිය බලපොරොත්තුව අත්හරියි
නමුත් ඔහුගේ වැඩිමහල් දියණියන් දෙපළ වන ගීතා සහ බාබිතා තමන්ට අවමන් කළ පිරිමි ළමුන් දෙදෙනකුට පහර දී නැවත නිවසට පැමිණීමත් සමග ඔවුනට අනාගතයේ මල්ලවපොර ශිල්පිනියන් වියහැකි බව ඔහු වටහා ගනියි
මේ නිසා ඔහු ඔවුන්ව පුහුණු කරවයි.

ඔහුගේ පිළිවෙත් තරමක් දරදඬු ය
උදෑසනම දුෂ්කර ව්‍යායාම කිරීමට සිදුවන අතර, උකුණන් ඇතිවීම වැළැක්වීමට හිස කෙස් කෙටියට කපා දැමීමට ද ඔවුනට සිදුවේ
ගම්වැසියන්ගෙන් එල්ලවන බාධා නොතකා ඔවුහු සිය පියා සමග ඉදිරියටම යති
එහි දී ඔවුන් පුහුණුවීමට යොදාගන්නේ ඔහුගේ මැටි වළෙහි ය
මුලින්, දැරියන් සිය පියාගේ ක්‍රියා කලාපයට අප්‍රසාදය පලකළත්, ඔහුට අවශ්‍ය තමන් දර්ශීය ගෘහණියන් වනු දැකීමට නොව හොඳ අනාගතයක් ගොඩනගා දීමට බව ඔවුහු වටහා ගනිති
ඉන් ධෛර්යමත් වන ඔවුහු දිය පියා යටතේ පුහුණුව ලබති
මහාවීර් ඔවුන්ව මල්ලවපොර තරගවලට කැඳවාගෙන යන අතර, එහි දී පිරිමින් සමග තරග වැදී ඔවුහු ජයග්‍රහණය කරති
මල්ලවපොර මෙට්ටයක් ලබාගැනීමට අපහසු හෙයින්, ඔහු සාමාන්‍ය මෙට්ට ස්තර දෙකක් අතුරා ඔවුනව නිදහස්ආර මල්ලව පොර සඳහා පුහුණු කරන්නේ තරගකාරී අවස්ථාවන්ට ඔවුන්ව හුරු කිරීමටයි
ප්‍රාන්ත සහ ජාතික මට්ටමේ කනිෂ්ඨ සහ ජ්‍යෙෂ්ඨ ශූරතා දිනාගැනීමට ගීතා සමත් වේ
අනතුරුව ඇය පාටියාලාහි ජාතික ක්‍රීඩා ඇකඩමිය වෙත ඇතුළු වන්නේ ඉදිරියේ පැමිණීමට නියමිත පොදුරාජ්‍ය මණ්ඩලීය ක්‍රීඩා තරග සඳහා පුහුණුවීමටයි
එහි දී, ගීතාට මිතුරන් මුණගැසෙන අතර, ඇය තමන් ලද දැඩි බව සහ විනය පිළිබඳ නොතකයි
නිතරම රූඵවාහිනී නරඹන ඇය වීදි ආහාර කෑමට ගන්නා අතර, සිය හිසකෙස් ද වවයි. ඇගේ පුහුණුකරුගේ පුහුණු ක්‍රම සහ මල්ලව ක්‍රම සිය පියාගේ ක්‍රම වලට වඩා වෙනස් ය
ඇය සිතා සිටින්නේ සිය පියාගේ ක්‍රමවලට වඩා ඒවා උසස් බවයි. නිවස වෙත පැමිණෙන ඇය සිය පියාගේ යල්පැන ගිය ක්‍රමවේද පිළිබඳ අපහාස කරයි
ඇය සිය මහලු විඩාපත් පියා සමග දබරයක් ඇති කරගෙන ඉන් ඔහුව පරදවයි. දැඩි සිතැති ගීතාට සිය පියාගේ ක්‍රම ශිල්ප අමතක නොකරන මෙන් බාබිතා පවසන අතර සෑම දෙයකටම ඇය පියාට ණයගැති බව සිහිපත් කරයි
ජ්‍යෙෂ්ඨ ජාතික ශූරතාව හිමි කරගන්නා බාබිතා ද ගීතාගේ ඇකඩමියටම පැමිණෙයි
කෙසේනමුත් අන්තර්ජාතික මට්ටමේ ෂෑම තරගයකින්ම ගීතා පරාජයට වන බව පෙනෙන්නට තිබේ
අනතුරුව ඇගේ පුහුණුකරු ඇයට 51 kg බර පන්තියෙන් වෙනුවට 55 kg බර පන්තියෙන් තරග වැදීමට යොමු කරයි
වික්ෂිප්ත වන ඇය බාබිතාගේ පෙළඹවීම හමුවේ සිය පියා සමග නැවත සමාදාන වේ
පියා සිය බෑණා (අපර්ශක්ති ඛුරානා) සමග පාටියාලා වෙත පැමිණ ඔවුන්ව රහසේම පුහුණු කරවයි. ඔහු ඔවුන් කුඩා කල භාවිතා කළ ක්‍රමයන්ම මෙහි දී යොදා ගනියි
මහාවීර්ගේ මැදිහත්වීම පිළිබඳ අසා කොප්යට පත්වන පුහුණුකරු දැරියන් දෙදෙනාව නෙරපා දැමීමට අදහස් කරයි
ක්‍රීඩා අධිකාරිය ඔවුනට පුහුණු වීමට අවසර දෙන අතර, මහාවීර්ට සමැදිහත් වීම සහ දැරියන්ට ඇකඩමියෙන් ඉවතට යාම අවහිර කරයි
සිය දියනියන්ට සහාය වීමට සිතන මහාවීර් ගීතාගේ අසාර්ථක ක්‍රීඩා තරගවල පටිගත දර්ශන ලබාගන්නා අතර, දුරකථනයෙන් ඇයට ඇගේ වැරදි පෙන්වා දෙමින් ඇයව පුහුණු කරයි
ක්‍රීඩා උළෙලේ දී, 55 kg බර පන්තියෙන් තරග වදින ගීතා අවසන් වටයට සුදුසුකම් ලබයි
මහාවීර් ප්‍රේක්ෂකයන් අතර සිටගෙන සිටිමින්ම, ගීතාගේ පුහුණුකරුගේ උපදෙස් විවේචනය කරයි
මේ නිසා ගීතා පුහුණුකරුගේ උපදෙස් නොසලකා හරියි
රන් පදකක්ම ලබාගැනීමට ගීතා තරග කරන අතරතුර, ඊර්ෂ්‍යාකාර පුහුණුකරු මහාවීර්ව කුටිකට දමා අගුළු ලයි
ගීතා පළමු සැසිය ජයග්නනා අතර, දෙවන සැසිය පරාජය වේ
අවසන් සැසියේ ලකුණු 1–5 ලෙස වන අතර, ඉතිරිව ඇත්තේ තත්පර නවයකි
සිය පියා කියාදුන් උපක්‍රම සිහියට නගාගන්නා ගීතා 5-පොයින්ටර් පහරක් එල්ල කරන්නේ එය දුෂ්කර යැයි සැවොම සිතා සිටින හෙයිනි
අවසන් තත්පර තුනේ දී සිය ප්‍රතිවාදියාව පරාජය කරන ගීතා ලකුණු 6–5 ක් ලෙස ජය ලබාගනියි
මෙලෙසින් ඇය සැසිය ජයග්නනා අතර, පොරය 2–1ක් ලෙස ජයගනියි
මෙලෙසින් ඇය ක්‍රීඩා උළෙලේ දී රන් පදක්කමක් දිනාගත් ප්‍රථම ඉන්දියානු කාන්තාව බවට පත්වේ
නියම වේලාවට සිය දියණියන්ව වැළඳ ගැනීමට මහාවීර් දිව යයි
පුහුණුකරුව වික්ෂිප්ත කරවමින් පුවත් මාධ්‍ය ඉදිරියේ මෙහි ගෞරවය මහාවීර්ට හිමි වේ
චරිත නිරූපණය 

 ආමීර් ඛාන්, මහාවීර් සිං ෆෝගත් ලෙස
 සාක්ෂි තන්වාර්, දයා ශෝභා කොවුර් ලෙස
මහාවීර්ගේ බිරිඳයි
ෆාතිමා සානා ෂෙයික්, ගීතා ෆෝගත් ලෙස
මහාවීර්ගේ වැඩිමහල්ම දියණියයි
සයිරා වසීම්, ලාබාල ගීතා ලෙස
 සාන්‍යා මල්හෝත්‍රා, බාබිතා කුමාරි ලෙස
මහාවීර්ගේ‍ දෙවන දියණියයි
සුහානි භාට්නගර්, ලාබාල බාබිතා ලෙස
 ගිරිෂ් කුල්කර්ණි, ප්‍රමෝද් කදාම් ලෙස
ජාතික ක්‍රීඩා ඇකඩමියේ පුහුණුකරුවායි
අපර්ශක්ති ඛුරානා, ඕම්කාර් ලෙස
 රිත්වික් සහෝරේ, ලාබාල ඕම්කාර් ලෙස
 විවාන් භටේනා, හර්කින්දර් ලෙස
මහාවීර්ගේ හවුල්කරුවායි
කෞස්තුභ් පිලේ, අංක 2 පිරිමි තරගකරුවා ලෙස
 ශිශිර් ෂර්මා, ජාතික ක්‍රීඩා ඇකඩමියේ දෙපාර්තමේන්තු ප්‍රධානියා ලෙස
 මීනු ප්‍රජාපති, ජාතික ක්‍රීඩා ඇකඩමියේ ගීතාගේ මිතුරිය ලෙස
 බද්රුල් ඉස්ලාම්, මස් වෙළඳසැලේ හිමිකරු ලෙස

ධ්වනිපථය 

චිත්‍රපටයේ සංගීතය නිර්මාණය කරන ලද්දේ ප්‍රිතම් විසිනි
පද රචනය අමිතාභ් භටාචාර්යා විසින් හින්දියෙන් ද, රාජේෂ් මලාරවණ්ණන් විසින් දෙමළෙන් ද සිදුකරන ලදී
වාර්තා වූයේ දාලෙර් මෙහ්න්දි ද මෙහි ගිථයක් ගයා ඇති බවයි.

හින්දි පථ ලැයිස්තුව

දෙමළ පථ ලැයිස්තුව

තෙලිඟු පථ ලැයිස්තුව

සම්මාන සහ නිර්දේශ

මේවාත් බලන්න 

 අඛාදා
ද ඕතොරයිස්ඩ් බයෝග්‍රැෆි ඔෆ් මහාවීර් සිං ෆෝගත් 2017 ජනවාරියේ ප්‍රකාශිතයි
ෆෝගත් සොයුරියෝ – චිත්‍රපටයට පාදක වූ සොයුරියන් කණ්ඩායම
 2016 බොලිවුඩ් චිත්‍රපට ලැයිස්තුව
 ඉහළම ආදායම් ලබන ඉන්දියානු චිත්‍රපට ලැයිස්තුව

ආශ්‍රේයයන්

බාහිර සබැඳි 
 
 
 
 

2010 දශකයේ හින්දි-භාෂා චිත්‍රපට
2016 චිත්‍රපට
ඉන්දියානු චිත්‍රපට
මල්ලවපොර චිත්‍රපට
2010 පොදු රාජ්‍ය මණ්ඩලීය ක්‍රීඩා
ක්‍රීඩා මල්ලවපොර චිත්‍රපට
වෘත්තීය මල්ලවපොර චිත්‍රපට
ඉන්දියානු ක්‍රීඩා චිත්‍රපට
ඉන්දියාවේ පන්ජාබයේ රූගත වූ චිත්‍රපට
හර්යානා පසුබිමෙහි නිර්මාණය වූ චිත්‍රපට
ඉන්දියාවේ පන්ජාබය පසුබිමෙහි නිර්මාණය වූ චිත්‍රපට
සැබෑ සිදුවීම් පාදක කරගත් චිත්‍රපට
සැබෑ සිදුවීම් පාදක කරගත් ක්‍රීඩා චිත්‍රපට
ක්‍රීඩකයන් පිළිබඳ චරිතාපදාන චිත්‍රපට
වෝල්ට් ඩිස්නි පික්චර්ස් චිත්‍රපට
ප්‍රිතම්ගේ ගීත ඇතුළත් චිත්‍රපට
ඉන්දියානු චරිතාපදාන චිත්‍රපට
ටෙල්ස්ට්‍රා පීපල්’ස් චොයිස් සම්මාන ජයග්‍රාහකයෝ
දෙමළෙන් හඬකැවුණු හින්දි-භාෂා චිත්‍රපට
තෙලිඟුවලින් හඬකැවුණු හින්දි-භාෂා චිත්‍රපට
යූටීවී මෝෂන් පික්චර්ස් චිත්‍රපට
පාකිස්ථානයේ තහනම් කළ චිත්‍රපට
"ඝූමර්" යනුවෙන් හැඳින්වෙන්නේ සංජේ ලීලා භන්සාලිගේ 2017 චිත්‍රපටයක් වන පද්මාවතී චිත්‍රපටයේ ප්‍රථම ගීතයයි
මෙම චිත්‍රපටයේ ප්‍රධාන චරිත නිරූපණය කරන්නේ දීපිකා පඩුකෝන්, ෂාහිඩ් කපූර්, රන්වීර් සිං සහ ආදිති රාඕ හයිදරි විසිනි
මෙම ගීතය රාජ්පුතානාවේ රාජකීය ජන ගීතයක් වන "ඝූමර්"හි ආභාසය ලද ප්‍රභේදයකි
මෙම ගීතයේ පද්මාවතී චිත්‍රපට ප්‍රභේදයේ ගීතය ගායනා කරන ලද්දේ ශ්‍රේයා ඝෝෂාල් සහ රාජස්ථානි ගායක ස්වරූප් ඛාන් විසින් සංජේ ලීලා භන්සාලිගේ සංගීත අධ්‍යක්ෂණය යටතේ ය
මෙහි පද රචනය සිදුකරන ලද්දේ ඒ. එම්. ටුරාස් සහ ස්වරූප් ඛාන් විසිනි
සංවර්ධනය
"ඝූමර්" පටිගත‍ කෙරුණේ 2016 ජූලි 12 දිනශ්‍රේයා ඝෝෂාල් සමගින් වන අතර, එහි මිශ්‍රකරණය සහ මෙහෙයවීම සිදුකරන ලද්දේ මුම්බායිහි වාව් ඇන්ඩ් ෆ්ලටර් ස්ටූඩියෝවේ දී තානේ ගජ්ජර් විසිනි
ඝෝෂාල් සිය ට්විටර් ගිණුම ඔස්සේ මේ පිළිබඳ ඇයගේ විස්මය පලකළ අතර, ඇය සටහන් කොට තිබුණේ, "අද මම මගේ දිවියේ සන්ධිස්ථානයක් පටිගත කළා
මනස සතුටු කරවන හෘදයාංගම සතුටු ගමනක්
මෙවැනි අවස්ථා අත්විඳීමටයි මම ජීවත්වන්නේ
#සංගීතයේ බලය"
ගීතයේ නර්තන රචනය කෘති මහේෂ් මිද්‍යා විසින් සිදුකළ අතර, ඝූමර් නර්තන පුහුණුව ජ්‍යෝති ඩී. තොම්මාර් විසින් ලබාදෙන ලදී
දිනක පැය තුන බැගින් මාස බාගයක් ලද මේ පුහුණුව දීපිකාට කැමරාව ඉදිරියේ සිය නර්තනය පරිපූර්ණව සිදු කිරීමට ඉවහල් විය
ගීතයේ රූගත කිරීම් අතරතුර දීපිකා භ්‍රමණයන් 66කට අධික සංඛ්‍යාවක් සිදුකළා ය
කැරකීම් සහ ඇඹරීම්වලින් යුත් මෙම අපහසු නර්තනය සිදු කිරීමේ දී දීපිකාට බරැති ආභරණවලින් සැරසූ විසිතුරු ඇඳුමක් ද ඇඳීමට සිදු විය
වාර්තා වන අතර, රිම්පල් නාරුලාලෙහෙන්ගාව 30 kg පමණ බරකින් යුතු වූ අතර, එහි ඇස්තමේන්තුගත වියදම රුපියල් ලක්ෂ 30කි
එසේම ඇය 3 kg බරිකින් යුත් ආභරණ ද පැළද සිටියා ය
මේවා සැලසුම් සහ නිර්මාණය කරන ලද්දේ තනිෂ්ක් විසින් විශේෂයෙන්ම ගීතය සඳහාම විය
එමගින් චිත්‍රපටය තුළ දීපිකාට රාජ්පුති මනාලියකගේ පනුම හිමි විය
සම්පූර්ණ රන් ආභරණ කට්ටලයට ත්‍රිත්ව බෝල්රා, නාත්, චොකර්, බාසුවාන්ද්, වළලු, පායල් යනාදී ආභරණ ගණනාවක් ඇතුළත් විය
තනිෂ්ක් අනුව, දින 600ක් පුරා ශිල්පීන් 200කට අදික සංඛ්‍යාවක් රත්රන් 400kg ක් යොදා ගනිමින් පද්මාවතී හි ආභරණ නිර්මාණය කොට තිබේ
වීඩියෝව
මෙහි වීඩියෝව 2017 ඔක්තෝබර් 25 දින මුදාහැරුණු අතර, එහි දීපිකා පඩුකෝන් රාණි පද්මාවතී ලෙස සැරසී රාවල් රතන් සේන් ලෙස සැරසුණු ෂාහිඩ් කපූර් සහ ඔහුගේ පළමු බිරිඳ වන නාග්මතී ඉදිරියේ "ඝූමර්" නර්තනය ඉදිරිපත් කරයි
මුදාහැරීම
මෙම ගීතය 2017 ඔක්තෝබර් 25 දින ටී-සීරීස් ඔස්සේ යූටියුබ් පිටුවෙන් මුදාහැරිණි
පැය 24ක් තුළ මෙම ගීතය මිලියන 10 වරක් නරඹා තිබූ අතර, පැය 24ක් තුළ ටී-සීරීස් ලද ඉහළම නැරඹුම් සංඛ්‍යාව මෙය වේ
ලොවපුරා නැඹුරුතාවත් සමගින්, ඝූමර් ට්විටර් තුළ ඉන්දියාවේ ඉහළම ස්ථානය ලබා ගත්තේ ය
ගායිකා ශ්‍රේයා ඝෝෂාල්, දීපිකා පඩුකෝන්, රන්වීර් සිං සහ ෂාහිඩ් කපූර් මෙම ගීතයට ලබාදුන් යහපත් ප්‍රතිචාරය වෙනුවෙන් සිය සමාජ මාද්‍ය ඔස්සේ ප්‍රේක්ෂකයනට සිය කෘතඥතාව පලකළහ
2017 නොවැම්බර් 4 වන විට, ගීතය නැරඹුම් මිලියන 35 පසුකොට තිබිණි
මුදාහළ දිනයේම මෙම ගීතය මාර්ගස්ථව සාව්න් සහ ගානා ඔස්සේ ද නිකුත් කෙරිණි

දර්ශකවල ස්ථානය
"ඝූමර්" ගීතය 2017 ඔක්තෝබර් 31අයිටියුන්ස් ගීත දර්ශකයේ ඉහළම බොලිවුඩ් ගීත 20හි පළමු ස්ථානයේ පසු විය
2017 නොවැම්බර් 4 දින බොලිවුඩ් සඳහා රේඩියෝමිර්චි ටොප් 20 සට‍හනේ 2වන ස්ථානයේ එය පසු විය
මේවාත් බලන්න
 පද්මාවතී

ආශ්‍රේයයන්

බාහිර සබැඳි 
 අයිටියුන්ස්
සාව්න්
ගානා

2017 ගීත
චිත්‍රපට සඳහා ලියැවුණු ගීත
දීපිකා පඩුකෝන් නිරූපිත සංගීත වීඩියෝ
කෝතොකු-ඉන් (高徳院) යනුවෙන් හැඳින්නේනේ ජපානයේ කනගාවා ප්‍රාන්තයේ කාමකුරා නගරයේ පිහිටි ජෝදො-ෂූ නිකායයට අයත් බෞද්ධ විහාරස්ථානයකි
මෙම විහාරය ප්‍රකට වී ඇත්තේ එහි පිහිටි "මහා බුද්ධ ප්‍රතිමාව" (大仏
දායිබුත්සු) හේතුවෙනි
අමිද බුදුන් වහන්සේ නිරූපිත මෙම එළිමහන් ලෝකඩ ප්‍රතිමාව ජපානයේ වඩාත් සුප්‍රකට සංකේත අතුරින් එකක් ලෙස ද සැලකේ.

මහා බුද්ධ ප්‍රතිමාව 

කාමකුරාහි මහා බුද්ධ ප්‍රතිමාව ජපානයේ කනගාවා ප්‍රාන්තයේ කාමකුරා නගරයේ කෝතොකු-ඉන් විහාරයේ පිහිටි එළිමහන් ලෝකඩ බුද්ධ ප්‍රතිමාවකි
මෙම බුද්ධ ප්‍රතිමාව මගින් අමිතාභය බුදුන් වහන්සේ නිරූපණය වේ
විහාරයේ වාර්තා අනුව ලෝකඩ බුද්ධ ප්‍රතිමාව ක්‍රි
ව. 1252 කාමකුරා යුගයට අයත් යැයි සැලකේ. මෙම ලෝකඩ ප්‍රතිමාව ඉදි කිරීමට ප්‍රථම එතැන දැවැන්ත දැවමය බුද්ධ ප්‍රතිමාවක් පැවතී ඇත
එම දැමය ප්‍රතිමාව 1243දී නිමකෙරුණේ වසර දහයක අඛණ්ඩ කම්කරු දායකත්වය යටතේ ය
ඒ සඳහා අනුග්‍රහය සපයන ලද්දේ ඉනාඩා ආර්යාව (ඉනාඩා-නෝ-ට්සුබොනේ) සහ ටෝටෝමිහි ජෝකෝ නම් බෞද්ධ භික්ෂුව විසිනි
1248 කුණාටුවක් හේතුවෙන් එම දැව බුද්ධ ප්‍රතිමාවට හානි සිදු විය
ප්‍රතිමාව වැඩ හිඳි ශාලාව ද විනාශ විය
මේ නිසා ජෝකෝ විසින් ලෝකඩයෙන් තවත් බුද්ධ ප්‍රතිමාවක් තැනීමට යෝජනා කරන ලදී
මේ සඳහා අතිවිශාල මුදල් ප්‍රමාණයක් අවශ්‍ය වූ අතර, ව්‍යාපෘතිය වෙනුවෙන් නව ශාලාවක් ද ඉදිකෙරිණි
මෙම ලෝකඩ ප්‍රතිමාව එකල ප්‍රමුඛ පෙ‍ළේ ලෝකඩ නිර්මාණකරුවන් වූ ඕනො ගොරෝඉමොන් හෝ ටන්ජි හිසටොමෝ විසින් නිර්මාණය කරන්නට ඇතැයි සිතිය හැක
එක්තරා කාලයක දී ප්‍රතිමාවේ රන් ආලේපිත කොට තිබිණි
ප්‍රතිමාවේ දෙකන් අසල තවමත් රන් පත්‍රවල සලකුණු දැකගත හැක
1334 කුණාටුවක් හේතුවෙන් ශාලාව විනාශ විය
එය නැවත ඉදිකළ ද, 1369දී කුණාටුවක් හේතුවෙන් යළි එය විනාශ විය
අනතුරුව එය නැවත ඉදිකෙරිණි
මෙම ප්‍රතිමාව වටා අවසන් වරට ඉදිකොට තිබූ ගොඩනැගිල්ල මුරොමචි යුගයේ 1498 සැප්තැම්බර් 20 දින ඇතිවූ සුනාමිය හේතුවෙන් විනාශයට පත් විය
එතැන් සිට මහා බුද්ධ ප්‍රතිමාව විවෘත එළිමහනේ වැඩහිඳියි
පාදම ද ඇතුළුව මෙම ප්‍රතිමාව ආසන්න වශයෙන් මීටර 13.35 (අඩි 43.8) පමණ උසින් යුක්ත ය
ප්‍රතිමාවේ බර ටොන් 93ක් පමණ වේ
ප්‍රතිමාව කුහරමය ආකාරයෙන් තනා ඇති අතර, නරඹන්නන් හට ප්‍රතිමාවේ ඇතුළත දසුන ද නැරඹිය හැක
වසර ගණනාවක් පුරා පැමිණි සංචාරකයින් විසින් ප්‍රතිමාවේ ඇතුළත කුරුටු ලේඛන සටහන් කොට ඇත
එක්තරා කාලයක දී, ප්‍රතිමාවේ පාදමේ ලෝකඩ නෙළුම් පෙති තිස් දෙකක් විය
නමුත් වර්තමානය වන විට ශේෂව ඇත්තේ ඉන් සතරක් පමණක් වන අතර, සෙසු කොටස් දක්නට නැත
භූමිය වෙත පිවිසෙන ස්ථානයෙහි අන්තර්ගත දැන්වීමෙහි මෙසේ සඳහන්ව ඇත
"ආගන්තුකය, නුඹගේ ශිල්පය කුමක් වුවත්, කුමන ඇදහිල්ලකට අයත් වුවත්, මෙම අභයභූමියට පිවිසෙන නුඹ යුග ගණනාවක් පුරා වන්දනාමානයට පාත්‍ර වූ භූමියක පය තබන බව අමතක නොකරන්න
මෙය බුදුන්ගේ විහාරයක් වන අතර, සදාතනිකත්වයේ ද්වාරය ද වේ
මේ නිසා ඇතුළු විය යුත්තේ ඉමහත් ගෞරවයෙන් යුතුව ය
"

1923 මහා කැන්ටෝ භූමිකම්පාව හේතුවෙන් ප්‍රතිමාව වැඩහිඳින පාදමට හානි සිදු විය
නමුත් 1925දී පාදම ප්‍රතිසංස්කරණය කෙරිණි
භූමිකම්පාවලින් ප්‍රතිමාවට සිදුවිය හැකි හානි වළක්වා ගැනීම සඳහා 1960-61 අතර කාලයේ ප්‍රතිමායේ ප්‍රතිසංස්කරණ කටයුතු සිදුවූ අතර, ගෙළ ප්‍රදේශය ශක්තිමත් කිරීම ද සිදු විය
2016 මුල් කාලයේ, ප්‍රතිමාව පිළිබඳ වැඩිදුර පර්යේෂණ, ප්‍රතිසංස්කරණ සහ සංරක්ෂණ වැඩ කටයුතු ක්‍රියාත්මක විය
ලක්ෂණ 
බර
ටොන් 121 (රාත්තල් 267,000)
උස
මීටර 13.35 (අඩි 43.8)
මුහුණේ දිග
මීටර 2.35 (අඩි 7 අඟල් 9)
ඇසෙහි දිග
මීටර 1.0 (අඩි 3 අඟල් 3)
මුඛයේ දිග
මීටර 0.82 (අඩි 2 අඟල් 8)
කනෙහි දිග
මීටර 1.90 (අඩි 6 අඟල් 3)
එක් දණක සිට අනෙක් දණට දිග
මීටර 9.10 (අඩි 29.9)
මහපටැඟිල්ලෙහි පරිධිය
මීටර 0.85 (අඩි 2 අඟල් 9)

රඩ්යාර්ඩ් කිප්ලිංගේ කාව්‍යය 
රඩ්යාර්ඩ් කිප්ලිංගේ කිම් (1901) නවකථාවේ පූර්විකාවේ ආරම්භක පරිච්ඡේදයන්හි "කාමකුරා බුද්ධ ප්‍රතිමාව" පිළිබඳ පැදි කිහිපයක් ඇතුළත් ය
මෙම පැදි උපුටාගන්නා ලද්දේ 1892දී කතුවරයා විසින් කාමකුරා නැරඹීමෙන් පසු එම නාමයෙන්ම රචිත පැදි පෙළකිනි
මෙම කවිය 1903 "The Five Nations" තුළ සම්පූර්ණයෙන්ම ඇතුළත් කොට ඇත
ගැලරිය

මේවාත් බලන්න 

ජපන් බුදු දහම පිළිබඳ ශබ්ද මාලාව - ජපන් බුදු දහම, ජපන් බෞද්ධ කලාව සහ ජපන් බෞද්ධ ගෘහනිර්මාණ ශිල්පය පිළිබඳ පාරිභාෂික වචන පිළිබඳ පැහැදිළි කිරීමකි
ජපානයේ ජාතික වස්තූන් ලැයිස්තුව (ප්‍රතිමා)
ටියෑන් ටෑං බුද්ධ ප්‍රතිමාව - හොං කොංහි පිහිටි මෙය ලොව උසම හිඳි බුද්ධ ප්‍රතිමාවයි.
තෝදයි-ජි - නාරාහි මෙම විහාරය තුළ ජපානයේ විශාලතම ලෝකඩ බුද්ධ ප්‍රතිමාව දැකගත හැක
උසිකු දායිබුත්සු - ජපානයේ ඉබරාකි ප්‍රාන්තයේ උෂිකුහි පිහිටි මෙය ජපානයේ උසම බුද්ධ ප්‍රතිමාව වේ
ආශ්‍රේයයන්

බාහිර සබැඳි 

කෝතොකු-ඉන් ප්‍රධාන පිටුව  (ඉංග්‍රීසි බසින්)
කාමකුරා ටුඩේ වෙබ්අඩවිය  "කෝතොකු-ඉන් (මහා බුද්ධ ප්‍රතිමාව)" පිටුව
කාමකුරා සංචාරය වෙබ්අඩවිය  "කාමකුරා දයිබුත්සු (කාමකුරාහි මහා බුද්ධ ප්‍රතිමාව)" පිටුව (ඉංග්‍රීසි බසින්)

1243දී නිමකෙරුණු ගොඩැනගිලි සහ ව්‍යූහ
කනගාවාහි කාමකුරාහි පිහිටි බෞද්ධ විහාර
දැවැන්ත බුද්ධ ප්‍රතිමාව
ජපානයේ ජාතික වස්තූන්
සිද්ධාර්ත් නිගම් යනුවෙන් හැඳින්වෙන්නේ ඉන්දියානු නව යොවුන් නළුවකු වන අතර ඔහු ඉන්දියානු චිත්‍රපට සහ රූපවාහිනී ක්ෂේත්‍රයෙහි රංගනයේ නියැළෙයි
ඔහු ජනයා අතර ජනප්‍රිය වූයේ ධූම් 3 (2013) චිත්‍රපටයේ ඔහු නිරූපණය කළ චරිත සහ ඓතිහාසික නාට්‍ය රූපවාහිනී කතාමාලාවක් වූ චක්‍රවර්තින් අශෝක සම්රත් කතාමාලාවේ අශෝක අධිරාජයාගේ ළමා විය නිරූපණය කිරීම හේතුවෙනි
දිවිය සහ වෘත්තිය
නිගම් උපත ලැබූයේ 2000දී වන අතර, ඔහු උපත ලබා හැදී වැඩුණේ උත්තර් ප්‍රදේශ්හි අලහබාදයේ ය
ඔහු සිය දසව ශ්‍රේණියේ අධ්‍යාපනය ඛේල්ගාඔන් මහජන පාසලේ දී සම්පූර්ණ කළේ ය
එම පාසලේ දී ඔහු ජිම්නාස්ටික් ක්‍රීඩාවෙහි ද නිරත වූයේ ය
පසුව ඔහු අලහබාද් සිට මුම්බායි වෙත පදිංචියට පිටත් විය
පූනේහි 58වන ජාතික පාසල් ක්‍රීඩා ‍උළෙලේ දී නිගම් සමාන්තර දඬු ඉසව්වේ දී රන් පදක්කමත්, උස් දඬු ඉසව්වේ දී රිදී පදක්කමත් දිනා ගැනීමට සමත් විය
ඔහුට වැඩිමහල් සොහොයුරකු ද වේ
ඔහුගේ මව විසින් රාජ්‍ය නොවන සංවිධානයක් සහ රූපලාවන්‍ය මධ්‍යස්ථානයක් පවත්වාගෙන යනු ලබයි
නිගම් සිය වෘත්තිය ආරම්භ කළේ ජිම්නාස්ටික් ශිල්පියකු ලෙසයි
එහි දී ඔහුව ජාතික මට්ටමේ ජිම්නාස්ටික් තරග සඳහා තේරීපත් වූ අතර, ඔහු රන් පදක්කමක් ද හිමි කරගෙන තිබේ
අනතුරුව 2011දී රංගන දිවිය ආරම්භ කරමින් ඔහු බෝර්න්විටා වෙළඳ දැන්වීමකට පෙනී සිටියා ය
මෙම වෙළඳ දැන්වීමෙහි ඔහුගේ රංගන ප්‍රතිභාව දුටු චිත්‍රපට නිෂ්පාදකයෝ ඔහුව ධූම් 3 චිත්‍රපටයට දායක කරගත්හ
මෙහි දී ඔහු‍ව යොදාගැනුණේ ආමිර් ඛාන්ගේ චරිතයේ ලාබාල විය නිරූපණය සඳහා ය
මෙම චිත්‍රපටය අධ්‍යක්ෂණය කරන ලද්දේ විජේ ක්‍රිෂ්ණා ආචාර්ය විසිනි
2013 දෙසැම්බර් 20 දින මෙම චිත්‍රපටය මුදාහැරිණි
බොලිවුඩ් හුංගාමා නැමැති රසවින්දන ද්වාරයේ තරන් ආදර්ශ් සිය විචාරයෙහි සඳහන් කොට ඇත්තේ, "සිද්ධාර්ත් නිගම්හට ඇත්තේ නැරඹිය යුතුම දක්ෂතාවයකි
ඔහු විශිෂ්ටයි
ඉන්ඩියා ටුඩේ පුවත්පත වෙනුවෙන් සුහානි සිං පවසා ඇත්තේ, "ඔහු තමන්ගේ ස්ව ධෛර්යයයෙන් යුතු ප්‍රතිභාව සහ මනහර විලාසය මගින් තිරය ඒකාලෝක කරයි
"

මෙම චිත්‍රපටයෙන් ලද සාර්ථක ප්‍රවේශයත් සමග, ඔහු පුංචි තිරයේ රංගනයට ද පිවිසියේ ය
ඔහු විසින් මිත්‍යාමය රූපවාහිනී මාලා නාට්‍යයක් වන මහා කුම්භ්
ඒක් රහාසයා, ඒක් කහානි කතාමාලවේ ප්‍රධාන චරිතයක් නිරූපණය කළේ ය
එහි දී ඔහු සුවිශේෂී බලයයන්ගෙන් යුතු රුද්‍රාගේ ළමා විය නිරූපණය කරන ලදී
2014 දෙසැම්බර් 15 දින මෙම කතාමාලාව ලයිෆ් ඕකේ රූපවාහිනී නාළිකාව ඔස්සේ විකාශය ආරම්භ විය
2015 පෙබරවාරි මස නිගම් විසින් චක්‍රවර්තින් අශෝක සම්රත් නැමැති ඓතිහාසික මාලා නාට්‍යයේ ප්‍රධාන චරිතයක් නිරූපණය කරන ලදී
මෙහි දී ඔහු සමග සමීර් ධර්මාධිකාරි, පල්ලවී සුභාෂ්, ම‍නෝජ් ජෝෂි, සුමිත් කොවුල්, අංකිතා ෂර්මා සහ තුනීෂා ෂර්මා යන නළු නිළියන් රංගනයෙන් දායක වූහ
මෙහි දී නිගම් විසින් අශෝක අධිරාජයාගේ ලාබාල විය නිරූපණය කරන ලදී
මෙම කතාමාලාව තුළ ඔහු ප්‍රදර්ශනය කළ රංගන ප්‍රතිභාව වෙනුවෙන් ඔහු විචාරක පැසසුමට පාත්‍ර විය
එසේම හොඳම ආධුනික නළුවා සඳහා සී ස්වර්ණ සම්මානය, වඩාත් ජේත්තුකාර ආධුනිකයා සඳහා ටෙලිවිෂන් ස්ටයිල් සම්මානය ලයන්ස් ස්වර්ණ සම්මාන හා ඉන්දියානු ටෙල්ලි සම්මාන උළෙවල්හි දී හොඳම ළමා නළුවා, දේශ් කි ලාඩ්ලා සඳහා 2015 ඉන්දියානු රූපවාහිනී ඇකඩමි සම්මානය ඇතුළු සම්මාන ගණනාවක් මේ සඳහා ඔහුට හිමි විය
2016 දී ප්‍රියතම ළමා නළුවා සඳහා රන් පත් සම්මානය ද ඔහුට පිරිනැමිණි
2015 පෙබරවාරි 15 දින, නිගම් K9 නිෂ්පාදන විකට/කථා මාලාවක් වන කොමඩි නයිට්ස් විත් කපිල් වැඩසටහනේ විශේෂ මහාශිවරාත්‍රී කථාංගය සඳහා විශේෂ අමුත්තකු ලෙස සහභාගී විය
නිර්මාණ දායකත්වය

සම්මාන සහ නිර්දේශ

සටහන්

පාදක සටහන්

ආශ්‍රේයයන්

බාහිර සබැඳි

ජීවන්වන්නෝ
21වන සියවසේ ඉන්දියානු ළමා නළුවන්
2000 උපත්
ඉන්දියානු රූපවාහිනී නළුවෝ
හින්දි සිනමාවේ නළුවන්
උත්තර් ප්‍රදේශ්හි නළුවන්
අලහබාද්හි ජනයා
හොන්ෂූ (本州
"මහා දිවයින" හෙවත් "මහා පළාත") () යනුවෙන් හැඳින්වෙන්නේ ජපානයේ විශාලතම සහ වඩාත් ජනාකීර්ණම දූපතයි
මෙය පිහිටියේ ට්සුගරු සමුද්‍රසන්ධිය ඔස්සේ හොක්කයිඩෝවට දකුණින්, අභ්‍යන්තර මුහුදේ ෂිකෝකු වලට උතුරින්, සහ කන්මොන් සමුද්‍රසන්ධිය ඔස්සේ කියූෂූ වලට ඊසානදිගිනි
මෙම දූපත මගින් එහි උතු‍රින් සහ බටහිරින් පිහිටි ජපන් මුහුද, එහි දකුණින් සහ නැගෙනිහරින් පිහිටි උතුරු පැසිෆික් සාගරයෙන් වෙන් කරයි
ලොව සත්වන විශාලතම දූපත වන මෙය ඉන්දුනීසියානු දූපතක් වන ජාවා දූපතෙන් පසුව ලොව දෙවන වඩාත්ම ජනාකීර්ණ දූපත ලෙස සැලකේ.

2005 වන විට, හොන්ෂූහි ජනගහනය මිලියන 103ක් පමණ වූ අතර ජනයා වෙරළබඩ පහත්බිම්වල සාන්ද්‍රණය වී ඇති ස්වභාවයක් පෙන්වයි. විශේෂයෙන්ම කැන්ටෝ තැන්නේ සම්පූර්ණ ජනගහනයෙන් 25%ක් පමණ වෙසෙන්නේ මහා ටෝකියෝ ප්‍රදේශයේ ය
ජපන් සංස්කෘතියේ සහ දේශපාලන බලයේ ඓතිහාසික කේන්ද්‍රස්ථානය වන මෙම දූපතේ පැරණි ජපන් අගනගර ගණනාවක් පිහිටා ඇති අතර, මේ අතරට කියෝතෝ, නාරා, සහ කාමකුරා යන නගර ඇතුළත් වේ
දූපතේ දකුණුදිග වෙරළ තීරයෙන් වැඩි ප්‍රමාණයක් සෙසු ජපන් දූපත් කිහිපයක් තෙක් විහිදෙන ටයිහෙයියෝ පටිය නැමැති නගරයායේ කොටසක් තැනීමට දායක වේ
ජපානයේ කර්මාන්ත බොහෝමයක් ස්ථාපනය කොට ඇත්තේ හොන්ෂූහි දකුණුදිග වෙරළ තීරයේ, ටෝකියෝවේ සිට කියෝතෝ, ඔසාකා, නගෝයා, කෝබේ, සහ හිරෝෂිමා තෙක් දිවෙන පටියක් ආකාරයේ ප්‍රදේශයක ව්‍යාප්තව ඇත
නමුත් ඒ හා සැසඳීමේ දී ජපානයේ ඊසානදිග වෙරළ තීරයේ ආර්ථිකය ප්‍රධාන වශයෙන්ම කෘෂිකර්මාන්තය සහ ධීවර කර්මාන්තය මත රඳා පවතී
Tමෙම දූපත සෙසු ප්‍රධාන ජපන් දූපත් ත්‍රිත්වය සමග සම්බන්ධ වන්නේ පාලම් සහ උමං මාර්ග ගණනාවක් ඔස්සේ ය
මෙහි දේශගුණය ආර්ද්‍ර සහ සෞම්‍ය එකකි
භූගෝල විද්‍යාව
මෙම දූපත දළ වශයෙන් 1300 km (සැත
810) දිගැති වන අතර, 50| සිට 230 km (සැත
31 සිට 143 තෙක්) පරාදයක විහිදෙන පළලකින් යුක්ත ය
සම්පූර්ණ භූමි ප්‍රමාණය 225,800 km² (ව.සැ
87,200) වන අතර, එය ජපානයේ සම්පූර්ණ භූමි ප්‍රමාණයෙන් 60%ක ප්‍රමාණයක් අත්කර ගනියි
මේ නිසා මෙම දූපත මහා බ්‍රිතාන්‍යයට වඩා මඳක් විශාල ය
භූමි පිළිසැකැස්ම සහ උතුරෙහි වෙරළබඩ බිම් ඔසවා තැබීම හේතුවෙන් මෙහි භූමි ප්‍රමාණය ක්‍රමයෙන් වැඩි වුවත්, ගෝලීය මුහුදු මට්ටම ඉහළ යාම හේතුවෙන් මෙම වෙනස්කම් අවම කොට ඇත
හොන්ෂූහි වෙරළ තීරයේ දිග 5450 km (සැත
3,386) පමණ වේ
කඳු සහ ගිනි කඳු බහුල ප්‍රදේශයක් වන හොන්ෂූ නිරතුරුවම භූමිකම්පාවන්ට ලක්වන ප්‍රදේශයකි
(1923 සැප්තැම්බරයේ මහා කැන්ටෝ භූමිකම්පාව හේතුවෙන් ටෝකියෝවට දැඩිව හානි සිදුවූ අතර, 2011 මාර්තුවේ භූමිකම්පාවහේතුවෙන් දූපතෙක් ඊසානදිග පෙදෙස විවිධ ප්‍රමාණවලින් 5.3 m (අඩි 17) පමණ පරාසයක චලනය කරමින්  විනාශකාරී සුනාමි ඇති විය) දූපතේ උච්චතම ස්ථානය සක්‍රීය ගිනිකන්දක් වන ෆූජි කන්ද වේ
3776 m (අඩි 12,388) උසැති මෙම කන්ද හේතුවෙන් හොන්ෂූ ලෝකයේ 7වන උසම දූපත බවට පත්වේ
ගංගා බොහෝමයක් ඇති අතර, මේ අතරට ජපානයේ දිගම ගංගාව වන ෂිනානෝ ගඟ ද ඇතුළත් ය
හොන්ෂූ භූමිය දිගේ දිවෙන ජපන් ඇල්ප්ස් හේතුවෙන් වයඹදිග ‍වෙරළ (ජපන් මුහුද) දූපතේ ගිනිකොනදිග වෙරළෙන් (පැසිෆික් හෙවත් ඇභ්‍යන්තර මුහුද) වෙන් කෙරේ
දේශගුණය සැලකූවිට සාමාන්‍යයෙන් දූපතේ දකුණුදිග සහ වෙරලාශ්‍රිත ප්‍රදේශ ආර්ද්‍ර උපනිවර්තන ස්වභාවයක් ගන්නා අතර, උතුරු සහ අභ්‍යන්තර පෙදෙස් ආර්ද්‍ර මහාද්වීපික ස්වභාවයක් ගනියි
අන්ත ලක්ෂ්‍ය
හොන්ෂූහි වඩාත්ම උතුරින් පිහිටි ලක්ෂ්‍යය අඔමොරි, ඕමාහි ෂිමොකිටා අර්ධද්වීපයේ අන්තය වේ
කුරේ තුඩුව පිහිටා ඇත්තේ වකයාමාහි, කුෂිමොටෝවේ දකුණු අන්තයේ ය
දූපතේ නැගෙනහිර අන්තය නම් ඉවාටේහි, මියාකෝවේ ටොඩොගසාකි ය
එහි බටහිර අන්තය යමගුචිහි, ෂිමොනොසෙකිහි බිෂනොහනා වේ
හොන්ෂූ දූපත අක්ෂාංශ අංශක අටකට වැඩි ප්‍රමාණයක් සහ දේශාංශ 11ක් තෙක් විහිදේ
පාලම් සහ උමං
හොන්ෂූ දූපත හොක්කයිඩෝ, කියූෂූ සහ ෂිකෝකු දූපත්වලට උමං හෝ පාලම් මගින් සම්බන්ධ වේ
හොන්ෂූ සහ ෂිකෝකු අතර අභ්‍යන්තර මුහුදේ දූපත් හරහා පාලම් පද්ධති තුනක් ඉදිකොට ඇත
(අකාෂි කයික්‍යෝ පාලම සහ ඕනරුටෝ පාලම
ෂින්-ඔනොමිචි පාලම, ඉන්නොෂිමා පාලම, ඉකුචි පාලම, ටටාරා පාලම, ඕමිෂිමා පාලම, හකාටා-ඕෂිමා පාලම, සහ කුරුෂිමා-කයික්‍යෝ පාලම
ෂිමොට්සුයි-සෙටෝ පාලම, හිට්සුයිෂිජිමා පාලම, ඉවකුරොජිමා පාලම, යොෂිමා පාලම, කිටා බිසන්-සෙටෝ පාලම, සහ මිනාමි බිසන්-සෙටෝ පාලම) සෙයිකන් උමඟ මගින් හොන්ෂූ සහ හොක්කයිඩෝ සම්බන්ධ වේ
කන්මොන්ක්‍යෝ පාලම සහ කන්මොන් උමඟ මගින් හොන්ෂූ සහ කියූෂූ එකිනෙක සම්බන්ධ වේ
පරිපාලන කලාප සහ ප්‍රාන්ත
මෙම දිවයින නාමික කලාප පහකට සහ ප්‍රාන්ත 34කට බෙදේ
මෙම ප්‍රාන්ත අතරට ජනාකීර්ණ ටෝකියෝව ද ඇතුළත් ය
පරිපාලනය සඳහා ඇතැම් කුඩා දූපත් ද මෙම ප්‍රාන්තවලට ඇතුළත් කොට ඇති අතර, මේ අතරින් වැදගත් දූපත් ලෙස ඔගසාවරා දූපත්, සඩෝ දූපත, ඉසු ඕෂිමා, සහ අවාජි දූපත සැලකේ.

කලාප සහ ඒවායේ ප්‍රාන්ත පහත පරිදි වේ
ටෝහොකු කලාපය ප්‍රාන්ත හයකින් (6) සමන්විත ය
කැන්ටෝ කලාපය ප්‍රාන්ත හතකින් (7) සමන්විත අතර, එයට ජපානයේ අගනුවර වන ටෝකියෝ පුරවරය ද ඇතුළ්ත ය
චූබු කලාපය ප්‍රාන්ත නවයකින් (9) සමන්විත ය
කන්සායි කලාපය ප්‍රාන්ත හතකින් (7) සමන්විත ය
චූගොකු කලාපය ප්‍රාන්ත පහකින් (5) සමන්විත ය
ස්වාභාවික ලක්ෂණ

කෘෂිකර්මාන්තය 
ජපානයේ තේ සහ සේද බොහෝමයක් නිපදවන්නේ හොන්ෂූ දිවයිනේ ය
පලතුරු, එළවළු, ධාන්‍ය, සහල් සහ කපු වගාව හොන්ෂූහි සිදු වේ
නයිගාටා ප්‍රාන්තය වැදගත් සහල් නිෂ්පාදකයකු ලෙස සැලකේ. කැන්ටෝ සහ නෝබි තැනිතලාවල ද වී සහ එළවළු වගාව සිදු වේ
යමනෂි ප්‍රධාන පලතුරු වගා ප්‍රදේශයක් වන අතර, අඔමොරි ඇපල් සඳහා ප්‍රචලිත ය
Menegazzia ගණයේ විරළ ලයිකන විශේෂ හමුවන්නේ හොන්ෂූහි පමණි
ඛනිජ 
හොන්ෂූහි සින්ක්, තඹ සහ තෙල් නිධි හමුවී ඇත
මේවාත් බලන්න

 කියූෂූ
 ෂිකෝකු
 හොක්කයිඩෝ

ආශ්‍රේයයන්

 
ජපානයේ දූපත්
ජපන් දූපත් සමූහය
කරන් පටෙල් (උපත 23 නොවැම්බර් 1983) යනුවෙන් හැඳින්වෙන්නේ ඉන්දියානු රූපවාහිනී නළුවෙකි
කරන් පටෙල් සිය රංගන වෘත්තිය ආරම්භ කළේ 2000දී කහානි ඝාර් ඝාර් කි වැඩසටහන ඔස්සේ ය
වර්තමානයේ ඔහු ඒක්තා කපූර්ගේ රූපවාහිනී කතාමාලාවක් වන යේ හේ මොහබ්බතයින් කතාමාලවේ දිව්‍යංකා ත්‍රීපති සමග ප්‍රධාන චරිත නිරූපණයෙහි නියැළෙමින් සිටියි
මෙම කතාමාලාවේ රමන් කුමාර් භල්ලා ලෙස ඔහු නිරූපණය කළ චරිතය හේතුවෙන් සී ස්වර්ණ සම්මාන උළෙලේ දී හොඳම නළුවා (ජනප්‍රිය) සම්මානය පිට පිට වසර තුනක්ම (2014-2016) හිමි කරගැනීමට ඔහු සමත් විය
එසේම 2015 හොඳම සරාගී නළුවා සඳහා ඉන්දියානු රූපවාහිනී ඇකඩමි සම්මානය සහ ප්‍රධාන චරිතයක හොඳම නළුවා සඳහා ඉන්දියානු ටෙල්ලි සම්මානය ද ඔහුට හිමි විය
2015 මැයි 3 මුම්බායිහි දී කරන් අංකිතා භාර්ගවා සමග විවාහ විය
මුල්කාලීන දිවිය
පටෙල් උපත ලැබූයේ 1983 නොවැම්බර් 23 දින කල්කටාවේ ය
ඔහුගේ පියාගේ නම රාශේෂ් පටෙල් ය
ඔහු සිය පාසල් අධයාපනය හදාළේ මුම්බායේ ජූහු උපනගරයේ උත්පල් ෂංඝවි පාසලේ දී ය
ඔහු සිය උපාධිය හදාරනු ලැබූයේ මුම්බායේ මිථිබායි කොලීජියෙනි
කිෂෝර් නමීක් කපූර් රංගන ආයතනයට ඇතුළත් වූ ඔහු ලන්ඩන් කලා විශ්විවිද්‍යාලයට ද ඇතුළත්ව තිබේ
මීට අමතරව ඔහු ෂියාමක් දාවර්‍ගේ නර්තන පන්ති සඳහා ද සහභාගී වී තිබේ
වෘත්තිය
පටෙල් සිය ප්‍රථම ප්‍රධාන චරිතය නිරූපණය කළේ ස්ටාර් ප්ලස් නාළිකාවෙන් විකාශය වූ කස්තුරි කතාමාලාවේ ය
මෙහි දී ඔහු විසින් රොබී සබර්වාල් නැමැති ප්‍රධාන චරිතය නිරූපණය කරන ලදී
මීට පෙර ඔහු විසින් බාලාජි ටෙලිෆිල්ම්ස් ආයතනයේ රූපවාහිනී කතාමාලා ගණනාවකට සිය දායකත්වය ලබා දී තිබිණි
ඔහු රංගනයෙහි යෙදුණු පළමු චරිතය වූයේ කහානි ඝාර් ඝාර් කී කතාමාලාවේ විග්‍යාත් නැමැති චරිතයයි
මීට අමතරව ඔහු කසෞතී සින්දගී කේ සහ කසම් සේ කතාමාලාව සඳහා ද සිය රංගන දායකත්වය සපයා ඇත
2008දී ඔහු නිවේදන වෘත්තිය වෙත පිවිසියේ කහෝ නා යාර් හේ නැමැති නව වැඩසටහනත් සමගයි
වර්තමානය වන විට ඔහු යේ හේ මොහබ්බතයින් කතාමාලාවේ රමන් කුමාර් භල්ලාගේ චරිතය නිරූපණය කරනු ලබයි
ඉන්දියානු සෝප් ඔපෙරාවක් වන යේ හේ මොහබ්බතයින් තුළ ඔහු නිරූපණය කළ මෙම චරිතය හේතුවෙන් සම්මාන රැසක් හිමි කරගැනීමට පටෙල්ට හැකි විය
මෙහි දී අඛණ්ඩව වසර තුනක් (2014-2016) සී ස්වර්ණ සම්මාන උළෙලේ හොඳම නළුවා (ජනප්‍රිය) සම්මානය හිමි කරගැනීමට ඔහු සමත් විය
එසේම 2015 හොඳම සරාගී නළුවා සඳහා වන ඉන්දියානු රූපවාහිනී ඇකඩමි සම්මානය, ප්‍රධාන චරිතයක හොඳම නළුවා සඳහා ඉන්දියානු ටෙල්ලි සම්මානය ද ඔහුට හිමි විය
ඔහු සහ දිව්‍යංකා ත්‍රීපති අඛණ්ඩව වසර තුනක් (2014-2016) ස්ටාර් පරිවාර් සම්මාන උළෙලේ හොඳම යුවළට හිමි සම්මානය හිමි කරගැනීමට සමත්ව තිබේ
රූපවාහිනිය

චිත්‍රපට දායකත්වය

සම්මාන

ආශ්‍රේයයන්

බාහිර සබැඳි

1983 උපත්
ජීවත්වන්නෝ
කොල්කතාවේ නළුවන්
ඉන්දියානු රූපවාහිනී නළුවෝ
21වන සියවසේ ඉන්දියානු නළුවන්
ඉන්දියානු චිත්‍රපට නළුවන්
අරුන්දතී යනුවෙන් හැඳින්වෙන්නේ 2014දී තිරගත වූ බෙංගාලි සංත්‍රාසමය චිත්‍රපටයකි
සුජිත් මොන්දාල් විසින් අධ්‍යක්ෂණය කරන ලද මෙය නිෂ්පාදනය කරන ලද්දේ ශ්‍රී වෙන්කටේෂ් ෆිල්ම්ස් සහ සුරින්දර් ෆිල්ම්ස් යන ආයතන විසිනි
චිත්‍රපටයේ ප්‍රධාන නිළිය වන කොයෙල් මලික් විසින් රණකාමී රැජිනකගේ චරිතය නිරූපණය කරනු ලබයි
මෙම චිත්‍රපටය 2009 වර්ෂයේ තෙලිඟු චිත්‍රපටයක් වූ අරුන්දතීහි ප්‍රතිනිර්මාණයකි‍
මෙම චිත්‍රපටය විචාරකයන් වෙතින් ඍණාත්මක ප්‍රතිචාර හිමි කරගත් අතර, බොක්ස් ඔෆිස් අතින් අසාර්ථක චිත්‍රපටයක් ලෙසින් සැලකේ.

සංවර්ධනය 

මෙම චිත්‍රපටය හවුලේ නිෂ්පාදනය කරන ලද්දේ රජීබ් ටන්ඩූන් විසින් ඔවුන්ගේ නිෂ්පාදන නිවසේ සන්නාමය යටතේ ය
මෙම චිත්‍රපටය අනුෂ්කා ෂෙට්ටි සහ සෝනු සූඩ් විසින් ප්‍රධාන චරිත නිරූපණය කරන ලද 2009 අතිශය ජනප්‍රිය තෙලිඟු චිත්‍රපටයක් වූ අරුන්දතී චිත්‍රපටයේ ප්‍රතිනිර්මාණයකි
මෙම චිත්‍රපටය නිෂ්පාදනය කරන ලද්දේ ඉන්දියානු රුපියල් කෝටි 6-7ක අයවැයක් යටතේ ය
2009 තෙලිඟු චිත්‍රපටයේ නිෂ්පාදකයා විසින් මෙහි බෙංගාලි ප්‍රතිනිර්මාණය සඳහා පිටපත් අයිතිය විකිණීමට අති විශාල මුදලක් ඉල්ලා සිටි බව වාර්තා වේ
හමුවීම් සහ සාකච්ඡා ගණනාවකින් පසු එය දැරිය හැකි මට්ටමක් තෙක් අඩු කරගන්නා ලදී
චරිත නිරූපණය
කොයෙල් මලික්, අරුන්දතී/මිෂ්ති ලෙස
ඉන්ද්‍රනීල් සේන්ගුප්තා, රුද්‍රා ලෙස
රාහුල් බැනර්ජී
දේබ්ෂංකර් හල්දාර්, ෆකීර් බාබා ලෙස
සෝමා චක්‍රබෝර්ති
සුජෝයි ඝෝෂ්, සිද් ලෙස
දේබේෂ් රෝයි චෞධරි, අඝෝර් තන්ත්‍රික් ලෙස
මෞසුමි සාහා, මිෂ්තිගේ මව ලෙස

නිෂ්පාදනය

නළුවරණය 
කොයෙල් මලික් විසින් රණකාමී රැජිනකගේ චරිතය නිරූපණය කළේ පළමු වරට මෙම චිත්‍රපටයේ ය
මෙම චරිතය සම්බන්ධයෙන් ඇය පැවසූයේ, "ඔබ අත්හදා බැලීම සිදු නොකරන තෙක් සහ අවදානම් නොගන්නා තාක් ඔබට ගමන් කළ හැකි මට්ටම ඔබ වටහා නොගනීවි
මෙම දැවැන්ත චරිත නිරූපණය කිරීමට පහසු නැහැ
විශේෂයෙන්ම මා එවැන්නක් මින් පෙර සිදු කර නොතිබීම එයට හේතුවයි. පළමුව මා හට මෙම විෂය විශ්වාස කිරීමට අවශ්‍ය වූවා
මම පුනරුත්පත්තිය සහ මරණින් පසු උපත විශ්වාස කරනවා
එයට එකඟ වීමෙන් පසු, අරුන්දතීගේ ශරීර භාෂාව නිවැරදිව ඉගෙනීමට මා හට දැඩිව වෙහෙසෙන්නට සිදු වූවා
"

චිත්‍රපටය 
අරුන්දතී රූගත කිරීම් කටයුතු 2013 ඔක්තෝබර් 24 දින ඇරඹිණි
අරුන්දතී රූගත කරන ලද සමය මලික් හට අතිශය කාර්යබහුල කාලයක් වූ බැව් වාර්තා වේ
මෙම චරිතය නිරූපණය සඳහා ඇයට අසුන් පැදවීම සහ කඩු සටන් ඉගෙනීමට සිදු විය
ඇගේ අසුන් පැදවීමේ පන්ති මෙහෙයවන ලද්දේ කොල්කතා මයිදාන්හි විශේෂඥ වික්‍රම් රථෝර් විසින් දිනයේ මුල් පැය කිහිපය තුළ ය
මෙහි රූගත කිරීම් සිදුවූ ස්ථාන අතරට බෝල්පූර් සහ කොල්කතා යන ප්‍රදේශ අයත් වේ
ඇගේ අසිපත් සටන් දර්ශන රූගත කෙරුණේ කලාරිපායාට්ටු ඇසුරෙනි
නාදපථය

පථ ලැයිස්තුව

මේවාත් බලන්න
 අරුන්දතී (2009 චිත්‍රපටය)

ආශ්‍රේයයන් 

2014 චිත්‍රපට
ඉන්දියානු චිත්‍රපට ප්‍රතිනිර්මාණ
2010 දශකයේ බෙංගාලි-භාෂා චිත්‍රපට
පල්ලවී සුභාෂ් (මරාඨි
पल्लवी सुभाष) යනුවෙන් හැඳින්වෙන්නේ ඉන්දියානු චිත්‍රපට සහ සෝප් ඔපෙරා නිළියකි
මහාරාෂ්ට්‍ර නිරූපිකාවක සහ නිළියක වන සුභාෂ් මරාඨි චිත්‍රපට දොළහකට ආසන්න සංඛ්‍යාවක, රූපවාහිනී කතාමාලාවල, වෙළඳ දැන්වීම්වල සහ නාට්‍යවල රංගනයේ නියැළී ඇත
ඇය ජනයා අතර වඩාත් ජනාදරයට පාත්‍ර වූයේ චක්‍රවර්තින් අශෝක සම්රාට් කතාමාලාවේ රාණි ධර්මාගේ චරිතය, කරම් අප්නා අප්නාහි ගෞරි සහ මහාභාරත් මිත්‍යාමය කතාමාලාවේ රුක්මිණීගේ චරිත නිරූපණය හේතුවෙනි
මේ අතුරිනුත් චක්‍රවර්තින් අශෝක සම්රාට් කතාමාලාවේ ධර්මා හෙවත් ශුභද්‍රාංගි චරිතය වඩාත් ප්‍රචලිත විය
වෘත්තිය

රූපවාහිනිය 
සිය B
උපාධිය සම්පූර්ණ කිරීමෙන් පසුව, සුභාෂ්හට නීතිය හැදෑරීමට අවශ්‍ය වුවත්, ඇයට නාට්‍යයක රංගනයට ආරාධනයක් හිමි විය
ඇය රංගන ක්ෂේත්‍රය වෙත පිවිසයේ තුම්හාරි දිශා කතාමාලාව තුළිනි
එම කතාමාලාවේ ඇගේ දස්කම් දුටු ඒක්තා කපූර් ඇයව සිය ඊළඟ කතාමාලාව වූ කරම් අප්නා අප්නා සඳහා සමබන්ධ කරගත්තා ය
මෙහි ඇය විසින් ගෞරි නැමැති ප්‍රධාන චරිතය නිරූපණය කරන ලදී
මීට අමතරව ඇය බසේරා කතාමාලාවේ කේතකී සංඝවී නැමැති චරිතයක් ද නිරූපණය කොට ඇත